FÆLLESSANG OG FAGLIG DEBAT - PDF\nFÆLLESSANG OG FAGLIG DEBAT\nDownload "FÆLLESSANG OG FAGLIG DEBAT"\n1 PENGE TIL SMÅ TEATRE Københavns Kommune dækkede ikke bare hullet efter statens faldende tilskud, de fandt også ekstra penge. Bare ikke til Grønnegårds Teatret, der mister støtte. ANMELDELSER PÅ NETTET Først pillede Politiken teateranmeldelserne af nettet. Nu er de tilbage. Men måske er det et spørgsmål om tid, inden alle aviser tager penge for dem. TABU OG TURNé Når dansk børneteater turnérer i udlandet, støder teatrene på mange forskellige tabuer, som de må forholde sig til, uanset om de er globale, regionale eller lokale. # MAGASINET SANG DANS TEATER FILM / UDGIVET AF DANSK SKUESPILLERFORBUND FÆLLESSANG OG FAGLIG DEBAT KULTURPRISEN TIL BENNY ANDERSEN TILBAGE TIL CAMBODJA Karl Bille laver film om kunstnere i Phnom Penh\n2 SEKRETARIAT FOR Dansk skuespillerforbund OG FILMEX SCENELIV udgives af Dansk Skuespillerforbund og udkommer 8 gange årligt. Oplag: eks. - Abonnement: 425 kr. p.a. MAGASINET SCENELIV Dansk Skuespillerforbund, Sankt Knuds Vej 26, 1903 Frederiksberg C Telefon: Fax: Man.-fre og Artikler, læserbreve og lign. sendes til: Redaktion: Pia Møller Munksgaard, Katja Holm (ansv.). Annoncer sendes til: (Debatindlæg, anmeldelser, mindeord osv. må maks. fylde 2800 anslag inkl. mellemrum.) Tryk: KLS Grafisk Hus. Design: ad-man.dk. ANNONCEPRISER OG FORMATER (b x h) Helside annonce (170 x 270) kr. 2/3 side annonce (170 x 192) kr. ½ side annonce (170 x 133) kr. Top-annonce (170 x 60) kr. Visitkort-annonce (112 x 30) 600 kr. (maks. 400 anslag inkl. mellemrum) Medlemsannoncer (112 x 30) 300 kr. (maks. 400 anslag inkl. mellemrum) Annoncemateriale skal afleveres reproklart, digitalt på CD eller mail i pdf-format. Alle priser tillægges moms. Særlige annonceønsker: Kontakt Jette Rydder - tlf DSF S BESTYRELSE Katja Holm (formand), Jesper Asholt (næstformand), Dorthe Hansen Carlsen, Julie Carlsen, Thomas Magnussen, Mette Marckmann, Ulla Ricklander, Marie Louise B. Wille, Kristine M. Brendstrup, Ole Jacobsen, Henrik Jandorf, Mette Frank, Sofia Karlsson, Maj-Britt Mathiesen, Elisabeth Halling. Suppleanter: Jacob Stage og Trine Runge. DSF S SEKRETARIAT Formand: Katja Holm Sekretariatschef: Anders Friis Brorholt Kommunikationschef: Pia Møller Munksgaard Seniorkonsulent: Mikael Waldorff Regnskabsfører og Filmex: Heidi Holm Madsen Bogholder: Lis Jespersen Chefjurist: Maj Hagstrøm Juridiske konsulenter: Magnus Homann Poulsen, Jørgen Byrdal Kloch Larsen og Berit Lassen Socialkonsulent: Nanna Møller IT- manager og Filmex: Sengül Kaya-Mortensen Kursus- og Legatsekretær: Karin Iwersen Sekretær for formand og sekretariatschef: Tine Fangel Webmaster og Filmex: Jette Rydder Håndbog og Filmex: Kristine Staffeldt Omstilling/Sekretær: Hanne Arlund REUMERT 2012 Bikubens hæderspris: Tim Rushton, koreograf og leder af Dansk Danseteater Årets forestilling: Mågen på Det Kongelige Teater Kvindelige hovedrolle: Kirsten Olesen for Gengangere på Det Kgl. Teater Mandlige hovedrolle: Jens Albinus for Jeppe på Bjerget på Aarhus Teater Kvindelige birolle: Sigrid Husjord for Oliver med et twist på Nørrebro Teater Mandlige birolle: Henrik Lund for Singin in the Rain på Det Ny Teater Danser: Alban Lendorf for Etudes og Tjajkovskij Pas de deux på Det Kgl. Teater Sanger: Johan Reuter for Kvinden uden skygge og Cosí fan tutte på Det Kgl. Teater Instruktør: Elisa Kragerup for Det gode menneske fra Sezuan og Sonetter på Det Kgl. Teater Scenograf: Kirsten Dehlholm, Willie Flindt, Jesper Kongshaug for War Sum Up på Hotel Pro Forma Dramatiker: Thomas Levin for Peter og elgen på Teater Grob Børne/ungeforestilling: Små skridt med Teater My Opera: Kvinden uden skygge på Det Kgl. Teater Musikteater/show: Teaterkoncert med sange af Leonard Cohen på Aarhus Teater Danseforestilling: Living Room af Tina Tarpgaard og Recoil Performance Group Juryens særpris: BLAM! med Neander Teater Uddrag af taler og talentpriserne kan ses på aaretsreumert.dk\n3 # Foto: Kim Glud 6 KAMP OM PLADSEN PÅ NETMEDIERNE 4 Politiken lægger anmeldelser af teater tilbage på nettet igen efter i en periode kun at have haft dem i den trykte avis. Men det er måske kun et spørgsmål om tid, før det er slut med at læse gratis anmeldelser. FLERE PENGE TIL TEATRE 6 Samlet set stiger støtten fra Københavns Kommune til de 13 små storbyteatre i kommunen. Den dårlige nyhed er, at Grønnegårds Teatret som det eneste teater får skåret i sit tilskud. Foto: Diana Axelsen 8 EN FESTLIG DAG I FAGETS TEGN 8 Benny Andersen fik Dansk Suespillerforbunds Kulturpris. Katja Holm blev genvalgt som formand og nye folk træder ind i bestyrelsen. Der blev godkendt beretning, regnskaber og forslag og taget en grundig diskussion af, hvordan forbundet holder fast i medlemmernes rettigheder. Alt sammen, da DSF holdt generalforsamling den 13. maj. TILBAGE TIL CAMBODJAS KUNSTNERE 13 Skuespilleren Karl Bille er taget tilbage til Cambodja, hvor han i 2009 oplevede hovedstadens skuespillerkvarter jævnet med jorden. Han er med støtte fra Center for Kultur og Udvikling i gang med at lave en dokumentarfilm om emnet. Foto: Anya Palm 13 DSF STUDIO ÅBNER 16 Efter sommerferien slår forbundets nye store uddannelsesplatform dørene op i de nye lokaler på Tagensvej. Der vil i DSF Studio være mere morgentræning, flere kurser, internationale navne, nye former for netværk og meget bedre prøve faciliteter. LILLE TEATER I STORT SAMARBEJDE 18 Det lille danske teater Får302 tog initiativet til et stort og usædvanligt nordisk teatersamarbejde om forestillingen Bastard og blev belønnet med 3 mio. kr. fra Nordisk Kulturfond. Foto: Teater Patrasket 21 Forsidefoto: TURNÉTEATER OG TABUER 21 Der er universelle tabuer, og så er der nationale og regionale ømme tæer. De turnerende danske børne teatre oplever jævnligt, at emner, der er helt uskadelige i Europa rammer ind i tabuer i f.eks. USA eller Kina. Fra generalforsamlingen. Foto: Diana Axelsen\n4 4 MAGASINET SCENELIV HÅRD KAMP PÅ AVISERNES NETSIDER Medieudviklingen gør det stadig sværere at finde teateranmeldelser på nettet. Måske bliver anmeldelserne tilgængelige mod betaling. Ekspert foreslår, at samtlige teatre går sammen om medieplatforme, hvor både fagfolk og publikum skal kunne anmelde forestillingerne Af Leon Andersen I begyndelsen af maj kunne Sceneliv ringe til skuespiller Andreas Dawe med en glædelig nyhed. Politiken, hvor kulturen bor, lever og har det godt ifølge deres egne annoncer, havde nemlig besluttet, at anmeldelser af teaterforestillinger og andre kunstformer, igen skulle kunne læses på avisens netavis. Alle tiders. Det viser heldigvis, at det nytter at reagere, og at mine og andres protester har hjulpet, siger Andreas Dawe. I begyndelsen af året kontaktede han avisen, fordi han til sin store overraskelse havde konstateret, at han ikke længere kunne finde anmeldelser af aktuelle forestillinger på Ud over, at anmeldelserne bidrager til at skabe synlighed omkring dansk teater, bruger skuespillere og andre fagfolk dem rigtigt meget, også til research. Jeg ved godt, hvilken vej det går i den virkelighed, medierne agerer i. Men det mærkelige og inkonsekvente var efter min mening, at du på websiden stadig kunne finde anmeldelser inden for film, litteratur og musik, siger Andreas Dawe. Ikke den rigtige vej Anita Bay Bundegaard, kulturredaktør på Politiken, oplyser, at der var tale om en forsøgsordning, da avisen besluttede at fjerne anmeldelser af teater og andre genrer fra nettet. Vi ville gerne prøve det af, men måtte konkludere, at det nok ikke lige var den vej, vi skulle gå. Det er vigtigt for Politiken at skabe den rigtige profil på netavisen. Den profil omfatter også vores kulturstof og dermed vores anmeldelser, som vores læsere tilsyneladende gerne vil kunne læse på nettet, lyder det fra redaktøren. Aviserne overvejer i øjeblikket, hvordan de i en tidsalder med færre læsere og færre annoncører kan gøre de websider økonomisk rentable, som er stadig flere menneskers primære kilde til nyheder og information. Balanceakten handler ikke mindst om at tage hensyn til de faste abonnementer på papiravisen. Det fortæller Berlingskes kulturredaktør, Mette Terkelsen. Vi forærer ikke godt stof væk, og derfor lægger vi ikke alle anmeldelser på nettet. Markedet er under stadig forandring, og på længere sigt peger alt i retning af, at brugerne skal betale for meget kvalitetsstof, hvis de vil læse det på nettet. Det vil bl.a. sige anmeldelser af teater og andet kulturstof, siger hun. Mere markedsorienterede medier På den anden side af hegnet følger skuespillere, teaterfolk og andre spændt med i, hvordan alt dette kommer til at indvirke på mulighederne for at skabe opmærksomhed omkring deres virke. Mads Wille, skuespiller og leder af Husets Teater sammen med Simon Boberg, mener, at teatrene må finde ud af at åbne nye vinduer, når aviserne overordnet skærer ned på antallet af anmeldelser. Jeg forestiller mig et mix af forskellige ingredienser, hvor avisernes anmeldelser spiller sammen med anmeldelserne på et site som Kultunaut, og med alle de nye medier. Problemet er bare, at nok virker det oplagt at fange folks opmærksomhed på Facebook, Twitter og lignende steder. Men her risikerer du også at drukne i alles kamp om at skabe opmærksomhed. Derfor tror jeg på et samspil, hvor vi også benytter os meget af den lokale synlighed med plakater, postkort og andre tiltag, som fortæller folk, at teatret, det er altså lige her, siger Mads Wille. Ifølge medie- og kultureksperten Christian Have præger det mediernes håndtering af kulturstof på nettet, at de er\n5 # styret af en stadig mere markeds-orienteret dagsorden. Det kan virke, som om medierne tvivler på, at teaterstof appellerer særlig meget til et ungt publikum, mener han. Teatre må gå nye veje Det er Christian Haves opfattelse, at teatrene selv må gå i offensiven og tage ansvaret for formidlingen af det stof, som skal trække publikum til. De bliver simpelthen nødt til at skabe deres egne medieplatforme, hvor de selv er ansvarlige for et indhold, som folk ikke kan finde andre steder. Det vil sige, at de skal have deres eget korps af anmeldere, men hvorfor ikke samtidig også give publikum adgang til at anmelde. I dag ser vi allerede, hvordan ganske almindelige mennesker anmelder film, restauranter og musik på nettet. Christian Have understreger nødvendigheden af, at samarbejdet ikke kun etableres mellem en begrænset kreds af teatre, men bliver landsomfattende. Og så tror han på, at den klassiske anmelder fortsat vil være en vigtig aktør, selv om nye medier og platforme vinder stadig større indpas. Med forbehold for, at det kan være ændret, når dette blad rammer læserne, har Morgenavisen Jyllands-Posten udgjort et sandt skatkammer på dette område. Hjemmesiden rummer ikke blot mange aktuelle anmeldelser, men også anmeldelser, der går næsten et halvt år tilbage. Sådan vil det være lidt endnu. Men vi har også vores overvejelser om en betalingsavis på nettet. Vi betragter vores kulturstof som noget meget værdifuldt, og hvis folk er parat til at betale 400 kroner for at gå i teatret, kan de vel også betale en 10 er for en anmeldelse på nettet, siger Jyllands-Postens kulturredaktør Palle Weis. MERE OM ANMELDELSER Er du interesseret i at vide mere om anmeldelser, anmeldernes arbejdsvilkår, og hvordan i hvert fald en af dem ser sin rolle i forhold til bl.a. redaktører, kunsten og kunstnerne, kan du læse Anne Middelboe Christensens helt nye bog Begejstring og brutalitet. En af hendes konklusioner er, at anmeldere og kunstnere er lige truede og ludfattige arter i et mediebillede, som bliver mere og mere overfladisk. Hun siger selv, at bogen er skrevet på lige dele forundring, forargelse og forelskelse. Bogen beskæftiger sig også med, hvordan anmeldelser har forandret sig igennem tiden, hvordan man uddeler stjerner, forskellige anmeldertyper, og den indeholder også en manual til at skrive anmeldelser. Anne Middelboe Christensen har i mange år været anmelder ved Information og Børne teateravisen.dk. Hun underviser i kulturjour nalistik ved Københavns Universitet. Begejstring og brutalitet er udgivet på Informations Forlag.\n6 6 MAGASINET SCENELIV Flere penge til små københavnske teatre på nær ét Rundt omkring på de små storbyteatre i København var der jubel om aftenen torsdag den 19. april. Frygten for nedskæringer blev afløst af visheden for bedre budgetter i årene fremover. På nær på Grønnegårds Teatret, der mister en del af sit tilskud. Af Jacob Wendt Jensen En besparelse på 1,8 mio. kr. i rammebevillingen fra staten til de små storbyteatre i København havde i foråret skabt frygt for enten lukning af et enkelt teater eller en generel beskæring efter salamimetoden på kommunens 13 teatre. Men det gik den stik modsatte vej. I Kultur- og fritidsudvalget blev det ved bred enighed besluttet at udvide den økonomiske ramme til de teatre, der hidtil har været omfattet af ordningen. Over de næste fire år afsættes yderligere 4,25 mio. kr., og det betyder, at budgettet runder de 47 mio. kr. om året fra 2013 og frem. Når regeringen mindsker sit bidrag og udsulter de københavnske teatre, så må vi selv sørge for balancen ved at putte flere penge i. De små storbyteatre laver spændende og fantastiske forestillinger til glæde for både københavnerne og alle andre, og derfor er jeg glad for, at vi i enighed er nået frem til en aftale om flere penge og et tiltrængt løft til de 13 teatre, siger fritids- og kulturborgmester Pia Allerslev (V). I alt havde 24 teatre søgt om at få et stempel som lille storbyteater, men det blev ved de 13 hidtidige teatre. Det Lille Teater og Marionetteatret fusioneres dog. Mere til Teater Grob og Teater V Blandt de ekstra heldige teatre er Teater Grob og Teater V, der kan nyde godt af en hel ekstra mio. kr. hver. Uden for gruppen af storbyteatre tildeles teatergruppen Batida, en halv mio. kr. oven i deres hidtidige budget. Teater V og Teater Zebu skal indgå i administrative fællesskaber med kommunale kulturinstitutioner. Pelle Koppel, der er daglig leder af Teater V i Valby siger: Vi har hele tiden arbejdet tæt sammen med Kultur Valby, og det arbejde fortsætter vi og udvider. Helt konkret betyder det, at vi fremover kan råde over Teatersalen i Prøvehallen i Valby hele året. I forhold til vores forestillinger betyder den ekstra bevilling, at vi får mulighed for at skabe en større synlighed, have flere skuespillere med i vores forestillinger og kan udvide paletten af stykker, vi får mulighed for at udvikle og spille. Vi er stolte over og superglade for, at vi nu får muligheder for at løfte teatret yderligere. Grønnegårds Teatret beskåret I den gode historie om en samlet større pengemængde til de små storbyteatre skjuler sig dog en enkelt dårlig nyhed, nemlig at Grønnegårds Teatret får færre penge. Helt præcis Grønnegårds Teatret trak nitten i form af en beskæring af sit faste tilskud, da Københavns Kommunes kultur- og fritidsudvalg foretog de økonomiske prioriteringer vedr. de små storbyteatre. Her forestillingen Henrik og Pernille med bl.a. Ann Eleonora Jørgensen, Jens Jacob Tychsen Foto- Bjarne Stæhr De små storbyteatre i København (og deres tilskud) Anemone Teatret (2,78 mio. kr.) CaféTeatret (5,92 mio. kr.) Dansehallerne (4,98 mio. kr.) Det Lille Teater/Marionetteatret (4,58 mio. kr.) Grønnegårds Teatret (1,72 mio. kr.) Husets Teater (5,92 mio. kr.) Sorte Hest (2,55 mio. kr.) Zangenbergs Teater (2,55 mio. kr.) Teatret Zeppelin (2,64 mio. kr.) Teater V (4,18 mio. kr.) Teater Grob (5,77 mio. kr.) Teater Zebu (3,18 mio. kr.) Kilde: Københavns Kommune\n7 # Von Badens Lovens vogtere som netop har gæstespillet på Teater Grob, der har fået en million ekstra ud af Københavns Kommunes ekstra prioritering af de små storbyteatre. Foto: Kim Glud kr., hvilket er en tredjedel af deres tilskud. Det stod ikke i pressemeddelelsen fra Kultur- og Fritidsudvalget, og teaterchef Steen Stig Lommer havde ikke set beskæringen komme. Man har taget vores fundament fra os, og det ligner en stor desavouering af teatret, vores personale, mig som chef og ikke mindst og vigtigst af alt; publikum. Resultatet bliver, at vi kun kommer til at producere én forestilling om året i stedet for tre. Som det ser ud, må vi lukke forestillingen i Odd Fellow Palæets have, hvor vi de sidste tre år har spillet for omkring publikummer hver sommer, og sandsynligvis også vores unikke familieforestillinger som spiller om eftermiddagen siger Steen Stig Lommer. Teatret bibeholder dog deres store udendørsforestilling. Nu kender vi ikke baggrunden for beskæringerne, men hvis det handler om ren og skær økonomi, mister kommunen mere end kr. i skatteindtægt fra de medarbejdere, vi plejer at ansætte til de forestillinger, som nu må skæres siger Lommer. I Dansk Skuespillerforbund står formand Katja Holm også med en blandet følelse efter den store tilskudsstigning, der gemmer på en nedskæring for Grønnegårds Teatret. Det er dejligt, at Københavns Kommune har vist sig ansvarlige i forhold til byens små storbyteatre og har fundet penge til at dække hullet efter statens faldende tilskud. Jeg er også rigtig glad for, at man har prioriteret denne gruppe teatre så meget, at man oven i købet har fundet ekstra penge til nogle af dem. Men det er ærgerligt, at man i samme ombæring har valgt at skære i tilskuddet til Grønnegårds Teatret. Jeg synes, det ville være rart, hvis tilskuddene ikke skulle være på bekostning af noget, men en samlet investering til glæde for alle. Pia Allerslev (V), der er Kultur- og Fritidsborgmester og formand for udvalget, forsvarer udvalgets enige beslutning: For at få kabalen til at gå op måtte vi se, om der var nogle teatre med en relativ høj egenkapital, vi kunne skære på. Jeg ved godt, det bliver hårdt for Grønnegårds Teatret, men jeg mener, vi med denne løsning får mest teater for pengene og samtidig sikrer, at Grønnegårds Teatret kan fortsætte med den store forestilling, som vi mener, er den absolut vigtigste at bevare, siger Allerslev. Staten er nu nede på at betale en tredjedel af udgifterne til de små storbyteatre i København, mens kommunen betaler to tredjedele.\n8 8 MAGASINET SCENELIV TRE ÅR MERE til katja holm Selv om der ikke var modkandidater til formandsposten, valgte Katja Holm alligevel at holde en kort opstillingstale. Formandsskabet tager jeg ikke for givet. Jeg synes, I skal vide, hvor I har mig, og hvad jeg gerne vil, sagde hun. En stående generalforsamling klappede, piftede og trampede hende videre til tre år mere i formandsstolen. HJÆLP OS MED AT HJÆLPE JER Også udfordringen med de uorganiserede producenter, der ikke har overenskomst med DSF, kom op i debatten. Det var tydeligt, at en række medlemmer har helt konkrete oplefestdag i fagets tegn SPØRGSMÅLET OM, HVORDAN MAN SOM KUNSTNER HOLDER FAST I RETTIGHEDERNE TIL SIT ARBEJDE, KOM TIL AT FYLDE EN DEL UNDER DE FAGLIGE DISKUSSIONER PÅ DSF S GENERALFORSAMLING, DER IGEN TILTRAK MASSER AF MEDLEMMER. Af Pia Møller Munksgaard Foto: Diana Axelsen Vi har sejret ad helvede til! Bestyrelsesmedlem Julie Carlsen have lånt tidligere LO-formand Thomas Nielsens ord, da hun sammen med sin medarrangør fra bestyrelsen Mette Marckmann bød velkommen til 2012 udgaven af Dansk Skuespillerforbunds generalforsamling. Citatet fra en af historiens store fagforbundsmænd henviste i denne situation til det luksusproblem, at DSF endnu engang havde været nødt til at rykke generalforsamlingen til større lokaler, fordi så mange medlemmer møder frem. Mere end 200 medlemmer havde fundet vej til den lidt afsidesliggende tidligere industribygning på ydre Nørrebro, som til daglig huser et fotostudie. De rustikke omgivelser tæt på det kommende forbundshus på Tagensvej var til den faglige festdag pyntet med hvide duge og friske bøgegrene, og medlemmerne bidrog fra første øjeblik med fællessang, klapsalver og god stemning. Både beretning, regnskab og fremsatte forslag blev vedtaget af en enig forsamling. RETTIGHEDER UNDER PRES Den vigtigste faglige overskrift på dagen blev: Rettigheder og hvordan DSF kan fastholde medlemmernes rettigheder til vederlag i en tid, hvor de er under pres fra alle sider. Spørgsmålet var hovedtema for formand Katja Holms beretning som et eksempel på, hvorfor fagforeningen og det solidariske forsvar af løn og arbejdsvilkår også i 2012 er vigtigt. Hun slog fast, at fagforeningens rolle i nogle tilfælde er at kæmpe og i andre tilfælde at samarbejde og finde fælles løsninger sammen med arbejdsgiverne. Rettighedsområdet er et af de områder, hvor både medlemmerne og forbundet i disse år oplever et stigende pres, og derfor skal der kæmpes for at bevare den aflønning, der ligger i rettighederne, lød hendes budskab. Vi skal ikke forære vores arbejde væk uden at få betaling for det, sagde hun og tilføjede, at den hastige medieudvikling, hvor man ikke altid ved, hvor tingene ender, også er en del af udfordringen. Så vi skal konstant forsøge næsten at være foran udviklingen. Tænke fremad. Lure på nye muligheder. På generalforsamlingen blev medlemmerne orienteret om de igangværende overenskomstforhandlinger med Danmarks Radio og de krav, der her bliver diskuteret, og hvor bestyrelsen ønskede at høre generalforsamlingens mening.\n9 # velser af et pres for at afgive rettigheder i forbindelse med indgåelse af kontrakter. Diskussionen affødte en række praktiske spørgsmål, som f.eks.: hvad gør man, hvis det trækker ud med kontrakten og optagelserne skal til at begynde?. Svaret fra bestyrelsen, sekretariatet og kolleger i salen kan ganske kort opsummeres sådan her: Hav så vidt muligt altid kontrakten på plads, inden du begynder at arbejde. Udskriv den relevante standardkontrakt fra forbundets hjemmeside (få evt. hjælp fra en jurist til at finde den), og tag den med ud til producenten med forslag om, at det er den, der anvendes. Har producenten selv udformet en kontrakt, så få altid forbundets jurister til at se den igennem, før du skriver under. Katja Holm gjorde klart, at bestyrelsen og sekretariatet godt ved, at medlemmerne som enkeltindivider ofte står i et vanskeligt dilemma i disse situationer. I bestyrelsen er vi ikke et sekund i tvivl om, at Dansk Skuespillerforbund de næste år vil blive udfordret med hensyn til vores rettigheder, løn og arbejdsvilkår. Det er et vilkår og et pres vi må modstå ved solidaritet, dialog og løsningsforslag. Forsøge at se ud i fremtiden og reagere, blandt andet ved at holde fast på de rettigheder, vi allerede har, for de skal ikke bare sikre betaling her og nu de skal sikre indtjening i en fremtid med nye muligheder. Men det arbejde kræver opbakning fra jer: I må hjælpe os til at hjælpe jer med råd og vejledning, inden I underskriver kontrakterne. 24 KILOMETER MOTORVEJ Katja Holms konklusion i den mundtlige beretning var, at man som fagforbund aldrig automatisk må opfatte sig som værende i en krigszone selv om man nogle gange skal vælge at stå fast og kæmpe. Der er masser af områder, hvor DSF skal finde løsninger på problemerne sammen med arbejdsgiverne ved hele tiden at være dialogsøgende og resultatorienterede. Et af de nye fælles initiativer, der er kommet til de seneste år, er et forum for dialog og budskaber inden for teaterområdet, som DSF har været drivkraften bag. Det omfatter både arbejdsgivere og arbejdstagere, teaterchefer og faglige organisationer. Indtil videre har det resulteret i to velbesøgte konferencer. Det ypperste mål i denne proces er samlet at kunne gøre politikere, meningsdannere og forbrugerne opmærksom på, at der er brug for kunst. Alle undersøgelser viser, at kunst er en god investering. Både økonomisk, men i allerhøjeste grad mentalt og sjæleligt. Og der skal investeres mere i kunst, sagde Katja Holm i sin mundtlige beretning og supplerede med en interessant sammenligning. Scenekunsten får i runde tal en investering på cirka to mia. kr. om året. Ikke helt ubetydeligt, kunne man foranlediges til at tro. Men til sammenligning: Motorvejsstrækningen mellem Bording og Funder, der er 12 kilometer lang, er budgetteret til lige under en mia. kr. Man får altså 24 km motorvej for det, der samlet investeres i scenekunst. Jeg ved godt, hvor jeg mener, investeringen skal foretages. Et fyldigt referat af generalforsamlingen og de faglige diskussioner vil snarest muligt blive lagt ud på hjemmesidens lukkede generalforsamlingsside, hvor det kan downloades. Nærmere oplysning følger, når referatet er tilgængeligt.\n10 10 MAGASINET SCENELIV ØKONOMIEN I DET NYE HUS Flere medlemmer spurgte på generalforsamlingen til økonomien bag forbundets flytning fra Sankt Knuds Vej til Tagensvej både i forhold til salgsprisen og spørgsmålet om at eje eller leje de nye lokaler. Katja Holm og sekretariatschef Anders Friis Brorholt fortalte, at både flere ejendomsmæglere og bestyrelsen vurderer, at man har fået en god pris for husene på Sankt Knuds Vej, hvor særligt nummer 26 er stærkt nedslidt og kræver en gennemgribende renovering. Når bestyrelsen har besluttet at leje de nye lokaler til DSF og DSF Studio, skyldes det, at der bliver behov for en del flere kvadratmeter, end forbundet har i dag. Et køb ville derfor betyde en stor investering og kræve, at man optog nye lån med deraf følgende løbende renteudgifter. Ved at leje lokalerne, sådan som også mange andre virksomheder og organisationer gør, holder man driftsomkostningerne på det hidtidige niveau. DSF s egenkapital bliver ikke berørt af flytningen. OVERENSKOMSTER GODKENDT Tre overenskomster blev godkendt på generalforsamlingen. Københavns Teater, Landsdelsscenerne og Den Jyske Opera Blandt ændringerne er: Lønnen følger de generelle statslige lønstigninger. Folketeatret kan ikke længere i forbindelse med turnéer pålægge de ansatte at være chauffør. Pausen på 1 time mellem prøve og eftermiddagsforestilling for landsdelsscenerne er fremover eksklusiv sminketid. For de københavnske teatre afløses normalkontrakten af en ny minimumskontrakt. Der indføres som supplement til overenskomsterne to forsøgsaftaler én om genopsætning af en forestilling inden for samme sæson og én om workshops. Teatrenes Interesseorganisation, TIO (tidligere BTS/FAST) Blandt ændringerne er: Lønnen følger de generelle statslige lønstigninger. Der indføres nye bestemmelser om større nationale festivaler samt internationale festivaler og spilleperioder. Det vil fremover fremgå af kontrakten, om opstilling og nedtagning af scenografi er en del af arbejdet. Elever fra Det Danske Musicalakademi er blevet omfattet af elevbestemmelsen. Der indføres en forsøgsaftale om workshops. Det Ny Teater Blandt ændringerne er: Lønnen følger de generelle kommunale lønstigninger. Pensionen forøges til 7,5 procent fra 1. juli 2012, og karenstiden for optjening af pension nedsættes til otte måneder, imod i dag et år. Der indføres en bestemmelse om aflønning, hvis der spilles to forestillinger den 31. december. Den ugentlige rådighedstid nedsættes til 40 timer på nær de sidste 14 dage inden første forestilling med publikum. Prøvetiden om lørdagen ændres, så den ikke kan gå ud over kl. 18, på nær de sidste to lørdage før første forestilling med publikum.\n11 # KONTINGENT TIL DSF Generalforsamlingen vedtog, at lade kontingentet til forbundet stige med 3 procent, hvilket svarer nogenlunde til løn- og prisreguleringen. Dermed er det månedlige kontingent: A-medlemmer: 512 kr. (en stigning på 16 kr.) B-medlemmer: 384 kr. (en stigning på 12 kr.) Passsive og elever: 128 kr. (en stigning på 4 kr.) Generalforsamlingen vedtog endvidere at klargøre reglerne for kontingentet for de DSF-medlemmer, der i kortere eller længere tid bliver passive medlemmer, fordi de er teaterchefer. De skal fremover betale samme kontingent som B-medlemmerne. I dag betaler de det laveste kontingent, ligesom eleverne og de passive medlemmer, der ikke er aktive i branchen. Ændringen er begrundet i, at teatercheferne af og til også har lønmodtagerjob, hvor de står på scenen eller indspiller film og tv. I disse situationer kan de få samme rådgivning og service i forbundet som A-medlemmerne. Det eneste, teaterledere ikke kan, er at stemme ved generalforsamlingen og dermed få indflydelse på overenskomster og aftaler. Beslutningen blev konfirmeret på en ekstraordinær generalforsamling den 20. maj. EN DIGTER DANSEDE FORBI Jeg har jo fået andre priser, sagde Benny Andersen med et glimt i øjet, da han modtog Dansk Skuespillerforbunds Kulturpris Men denne her er noget helt særligt, lød det fra den 82-årige digter, der nærmest dansede ind i salen for at modtage prisen på kr. Kulturprisen uddeles hvert år af Dansk Skuespillerforbunds bestyrelse til en person uden for forbundets egen kreds, som har sat kunst og kultur på dagsordnen. I sin motivering sagde formand Katja Holm blandt andet: Lige siden han debuterede, har han favnet os alle med sin helt specielle tone. Han har skabt nye sproglige begreber og har altid haft en vidunderlig anarkistisk og også selvironisk tilgang til den fine poesi. Tag f.eks. digtet Den dovne digter fra 1969, som kun består af et punktum. Han har fået os alle til at se os selv i et andet lys, fordi han kan få os til at le af og med os selv. Fordi hans kunst rummer noget andet og mere end en ubegribelighed. Med sit virke formår han at opdrage kærligt men bestemt. Og giver kunsten en plads i samfundet. En glad Benny Andersen fabulerede videre over motiveringen og fortalte, at da han i sin tid fik korrekturen på Den dovne digter tilbage fra forlaget, havde de glemt punktummet. Han kom desuden med den bekendelse, at han måske ikke helt kan betragtes som en person uden for de tilstedeværendes egen kreds. I sin skoletid spillede og sang han nemlig i en skolekomedie, som han dog ikke længere kan huske navnet på. I et forsøg på at få det opklaret, fremførte han til stor morskab for forsamlingen et par strofer fra sin arie. Og så har jeg endnu en tilståelse, jeg har jo faktisk ofte været skuespilforfatter. Jeg har ikke været så aktiv i de senere år, men nu har et af mine stykker fra forrige årtusinde fået ny aktualitet, sagde han og fortalte, at radiospillet Lejemorderen på finurlig vis er blevet opdaget af den engelske skuespiller Paul Garret, der har sat det op på et lille teater i London og fået det udgivet som lydbog. Endnu engang mange tak for Dansk Skuespillerforbunds exceptionelle kulturpris, sagde den folkekære forfatter, inden han smilende trippede ud af generalforsamlingen belæsset med pris, blomster og check. De omkring 200 skuespillere, sangere og dansere sagde tak for besøget og ordene ved at afsynge Svantes lykkelige dag, så taget løftede sig. Både bestyrelsens motivering og Benny Andersens tak kan høres på under Om DSF/Generalforsamling.\n12 12 LEGATER UDDELT Knus, anekdoter, klapsalver og kuverter blev udvekslet, da en lang række legater blev uddelt under stor festivitas. En række tillidsfolk blev belønnet, og det blev trukket lod mellem de fremmødte om en række medlemslegater. NY BESTYRELSE Katja Holm (formand) Som altid modtog en række af forbundets seniormedlemmer legater fordi de har medvirket i film, som er blevet genudsendt på tv i det forløbne år, og som er indspillet inden royalty-ordningens indførelse. Filmlegatet er indstiftet som kompensation for de medlemmer, som derfor ikke får betaling for visningen af deres film. Jesper Asholt Dorthe Hansen Carlsen Julie Carlsen Thomas Magnussen Mette Marckmann Ulla Ricklander Marie Louise B. Wille Kristine M. Brendstrup Årets modtagere Ghita Nørby Helle Hertz Lone Lau Hanne Løye Lisbet Dahl Ulf Pilgaard Kurt Ravn Lone Hertz Holger Juhl Hansen Joen Bille Lise Henningsen Katja Miehrenard Anette Karlsen Birgit Sadolin Folmer Rubæk Jytte Abildstrøm Marie-Louise Coninck Søren Steen Jesper Langberg Vera Gebuhr Ole Jacobsen Maj-Britt Mathiesen Henrik Jandorf Elisabeth Halling Mette Frank Jacob Stage (suppleant) Sofia Karlsson Trine Runge (suppleant)\n13 # Kong Boran med sin chepai. Bulldozere hen over kunsten I 2009 bliver det berømte skuespiller-kvarter Dey Krahorm i Cambodjas hovedstad Phnom Penh jævnet med jorden. Skuespiller Karl Bille overværer rydningen og er idag tilbage i Cambodja for at lave en dokumentarfilm om kvarteret. Tekst og foto: Anya Palm Om morgenen den 24. januar 2009 ligger den danske skuespiller Karl Bille og sover på sit hotelværelse i Cambodjas hovedstad, Phnom Penh. Telefonen ringer. Karl Bille bor lige ved siden af det berømte skuespillerkvarter Dey Krahorm, og behøver derfor blot at kigge ud af vinduet for at bekræfte den besked, han får i røret: Myndighederne er ved at rive hele kvarteret ned. Det er to dage siden skuespilleren er landet i Cambodja. Kort forinden har han spillet med musikerne dernede, og planen er at lave en turné rundt i landet, hvor han og hans danske band optræder med de cambodjanske musikere. Sådan kommer det ikke til at gå. Der stiger sort røg op flere steder, og kvarteret er omringet af militær og politi. Jeg løber derned, så hurtigt jeg kan, husker han. Da han når derned, venter et sørgeligt syn. Det hele er smadret. Nogle af tagene er røget af, og husene er fuldstændig krøllet sammen. Mange mennesker græder og ingen har fået en chance for at redde deres ting. Det er brutalt - lemlæstelse og smadder. Jeg forstår ingenting, og jeg ved ikke hvad jeg skal gøre. Det er forfærdeligt, husker han i dag. Kvarteret har været truet af jordtyveri i flere år. Jordtyveri er et udbredt problem i Cambodja og betyder, at regeringen ulovligt konfiskerer land for at sælge det, ofte til rige forretningsmænd. Karl Bille kender lidt til problemet, men det er et chok for ham pludselig at stå som øjenvidne. Jeg kæmper mig over murbrokkerne, og begynder at filme mig selv med min telefon, mens jeg synger en af mine sange. Om hvor forkert det hele er. Så har jeg en slags mening med, at jeg er der. Et par timer senere er det slut. Alle 805 famillier i Dey Krahorm er blevet smidt væk fra området, og den rystede skuespiller samles sammen med de udsmidte beboere i en nødhjælpsorganisation i byen. De næste to måneder går med at hjælpe cambodjanerne, mens det stille og roligt synker ind hos Karl Bille, hvilke forhold skuespillerkollegerne på den anden side af jorden dyrker deres scenekunst under. Skjalden fra Dey Krahorm Der går tre år. Karl Bille vender tilbage til Cambodja i starten af 2012 for at lave en dokumentarfilm om problemet jordtyveri. Han har fået kroner støtte af Center for Kultur og Udvikling og er denne gang i landet i to måneder. Her følger han op på, hvad der er sket med beboerne i Dey Krahorm siden den ulovlige rydning. Lidt udenfor byen tager tidligere Dey Krahorm-beboer Kong Boran imod i døren i sit nye hjem. Boran spiller\n14 14 MAGASINET SCENELIV Fordi Karl Bille er så høj, så imødekommende og har sådan en stor næse, så er han et stort hit hos de cambodjanske unger. Og vice versa. chepai, et traditionelt cambodjansk strengeinstrument, til buddhistiske ceremonier og i bandet The Kampot Playboys. Men det er blevet sværere at være traditionel musiker, mener han. Det er vigtigt for mig at være traditionel musiker. Musikeren kan hjælpe med at bibeholde traditionen, og han kan give sin viden til de næste generationer, så den cambodjanske kultur lever videre, forklarer han. Han sidder på gulvet med korslagte ben med sit instrument i skødet. Over for ham sidder Karl Bille og hører ham fortælle. Når vi fortæller folk om traditionerne, så vil de gerne lytte. Men det går alt for langsomt. Regeringen handler for langsomt - de har mere fokus på byggeri og turisme, ikke på kunsten, siger han. Og kunsten har i forvejen svære kår i det sydøstasiatiske kongerige. Det anslås at omkring halvfems procent af Cambodjas scenekunstnere blev slået ihjel under De Røde Khmerer, Pol Pots rædselsregime, der begik folkemord i Cambodja i årene Efter folkemordet søgte mange af de overlevende kunstnere tilbage til hovedstaden, hvor de slog sig ned der, hvor det gamle nationalteater engang lå. Kong Boran og hans familie flytter ind i kvarteret, der får navnet Dey Krahorm, i Men blot et par år efter, melder en ny trussel sig for skuespillerne i Dey Krahorm. I 2002 vedtager Cambodjas regering Lov om Jordbesiddelse, og implementeringen betyder store ændringer i landet. I 2005 bliver beboerne således tilbudt at sælge deres jord til byggefirmaet 7NG. De afslår. Det står trods alt både i Loven om Jordbesiddelse, i Grundloven og i flere internationale konventioner, at de ejer den jord, de har boet på i næsten 30 år. Og de vil helst blive boende. Efterfølgende stiger presset på beboerne, og det er ikke unormalt, at firmaets bulldozere kører ind i kvarteret, og bliver stoppet af beboere, der danner kæder omkring deres jord. Flere af kvarterets talsmænd bliver pludseligt anklaget for diverse småforbrydelser, og enkelte er ude for vold fra ukendte gerningsmand. Det er aldrig tydeligt, hvem der står bag intimideringen, men beboerne har en mistanke: Firmaet, der vil købe deres land. Imens fortsætter livet i kvarteret. Vi spillede meget med hinanden, og fordi vi boede så tæt, kunne vi blande flere forskellige stilarter som komikere, der lavede optrædener sammen med chepai-spillere og sådan noget. Vi samledes to-tre gange om ugen, mindes Kong Boran. Det varede i fire år. Kong Boran og hans familie var blandt de første, der blev smidt væk og idag er han særligt ked af en ting: Han mistede kontakten til mange af de andre kunstnere. Jeg ved ikke, hvor de er. De plejede at bo ved siden af mit hus. Hjemløse læremestre Kong Boran studerer ved Cambodian Living Arts (CLA), en organisation, der driver flere skoler for den tradtionelle scenekunst i Cambodja. Det er den organisation, der idag er samlingspunkt for den traditionelle kunst i Cambodja. Da Dey Krahorm blev ryddet, gik det hårdt ud over undervisningen her. Mange af vores læremestre boede der. Jeg tror, at efter de samlede sig der, blev området en slags opsamlingssted, hvor de kunne dele erfaringer. Og dernæst blev området et symbol på den traditionelle scenekunst, fordi læremestre og studerende, både fra CLA, men også uafhængige artister, mødtes der, siger Marion Gommard, der er kommunikationschef hos Cambodian Living Arts. Og det er vigtigt, mener hun, for i hendes optik er kendskabet til traditionerne helt essentielt for at udvikle kulturen. Mange unge cambodjanere er tiltrukket af udlandet hvid hud, koreansk popmusik, store biler og så videre. De har glemt hvad deres traditioner er. Men når vi præsenterer det for dem, bliver de ofte meget stolte af deres fortid og traditioner. Og det har de god grund til.\n15 # Karl Bille og resten af holdet bag dokumentarfilmen. Majoriteten er tidligere beboere i Dey Krahorm. Her er hele flokken på vej på weekend i det sydlige Cambodja. En stor oplevelse for de cambodjanske medvirkende, der ikke har været ude at rejse før. Cambodja var i årene det mægtigste rige i Sydøstasien, der styrede næsten hele regionen fra hovedstaden Angkor i dag er byen borte, men navnet lever videre i det enorme tempelkompleks, der blandt rummer det berømte tempel: Angkor Wat. Det indflydelsesrige Angkor satte dengang sine fingeraftryk på alt fra arkitektur, kunst, idekonstruktion og ikke mindst teaterkunsten, der mange steder i Asien stadig i dag har cambodjansk inspiration. Spil et nummer Men den stolte fortid til trods har det offielle Cambodja fokus på udvikling i en mere kommerciel retning. Da Dey Krahorm blev ryddet for at bane vej for et fitness center og en kontorbygning, mistede landet et stykke vigtigt kulturhistorie, men situationen er langt fra ene stående. Jordtyveri er et stort problem i hele Cambodja, og det er kunsterne, skuespillerne, sangerne og poeterne, der har redskaberne til at fortælle verden om menneskerettigheds overtrædelserne. Det er det, Karl Bille vil sætte fokus på med sin dokumentarfilm. Jeg håber, vi med vores film kan fortælle denne her historie på en måde, så vores venner her i Cambodja bliver stolte. Om Dey Krahorm, og om jordtyveri i Cambodja. For det er virkelig vigtigt, siger Bille. Kong Boran piller lidt ved sin chepai. Karl Bille spørger ham: Vil du ikke spille et nummer for os? Det vil han gerne. Cambodjaneren sætter sig til rette ude foran huset, og det varer ikke længe, før en flok af kvarterets børn har samlet sig for at lytte til ham. Han har valgt at spille phat chey, en stilart, hvor han improviserer teksten på stedet. Børnene griner. Selvom Karl Bille ikke taler cambodjansk, har han arbejdet i landet længe nok til at kunne genkende nogle ord, og han flækker i et stort grin, da det går op for ham, hvad chepai-spilleren egentlig synger om: Karl og den snak, de lige har haft. Karl Bille bliver grundigt instrueret i, hvordan man spiller på en chepai. Jordtyveri Oversat fra det engelske land grabbing mennesker eller 11 procent af indbyggerne i hovedstaden Phnom Penh har fået deres jord uretmæssigt konfiskeret i årene På landsplan er tallet steget fra 13 procent af den samlede befolkning i 1997 til 25 procent i I Cambodja ophævede De Røde Khmerer ejendomsretten og inddelte folk i kollektiver, mange langt væk fra deres hjemstavn. Da styret faldt, slog de overlevende sig i mange tilfælde bare ned, der hvor de kunne finde mad, og derfor har mange mennesker ikke konkret bevis på ejerskab for deres jord. I Loven om Jordbesiddelse af 2002 står der, at en person, der bor på et stykke jord i fem år eller derover, ejer jorden. Selvom det var hårdt arbejde og et seriøst emne, Bille beskæftigede sig med, blev der også tid til lidt ballade. Her er han blevet klædt på med blade af 5-årige Mai Hieng.\n16 16 MAGASINET SCENELIV FRA NEW YORK TIL TAGENSVEJ I KØLVANDET PÅ FORBUNDETS FLYTNING TIL TAGENSVEJ ÅBNER DSF S NYE UDDANNELSESPLATFORM DSF STUDIO. INSPIRATIONEN KOMMER FRA USA, OG MÅLET ER AT KLÆDE BRUGERNE FAGLIGT PÅ TIL VIRKELIGHEDEN. Igennem de senere år har formanden for DSF s kursusudvalg, Mette Frank, været den drivende kraft bag etableringen af DSF Studio. Sceneliv har stillet hende en række spørgsmål om det nye initiativ. Hvad er DSF Studio? Inspireret af det amerikanske Actors Studio er DSF Studio et tilsvarende dansk tilpasset initiativ. Ønsket er at skabe en kontinuerlig platform med daglige træningstilbud af høj faglig kvalitet, som gør det muligt at vedligeholde og dygtiggøre sig indenfor både opera, musical, dans og skuespil. Med de daglige tilbud får vi mulighed for at skabe en fornemmelse af kontinuitet i en til tider meget omskiftelig branche. Platformen skal samtidig styrke dialogen blandt brugerne både fagligt og socialt. Hvad får medlemmerne, som de ikke allerede får i dag? Vi udvider vores eksisterende tilbud på flere områder. Perioden med morgentræning bliver udvidet. Samtidig øges udbuddet af kurser markant, og der vil blive flere kurser målrettet til de enkelte faggrupper. Vi arbejder også på at etablere fælles kurser, hvor faggrupperne arbejder sammen og kan lade sig inspirere af de forskellige indgangsvinkler til scenekunsten. Vi vil invitere danske og udenlandske undervisere af høj kvalitet både inden for de klassiske og traditionelle discipliner og inden for nye scenekunstneriske arbejds metoder. Enkelte kurser vil blive niveau-opdelt for at sikre den enkelte deltager så stor læring som muligt. Vi har også etableret en seniorgruppe, som skal sørge for at udforme kursustilbud, der henvender sig til forbundets medlemmer over 55. I en lidt anden boldgade har vi planer om at etablere en form for folkeoplysning for kunstnere, hvor man f.eks. kan komme og følge en undervisningsrække i psykologi, idéhistorie eller noget lignende. Stedet er frem for alt brugernes rum. Udover de allerede fastlagte kurser vil der være rig mulighed for, at brugerne kan komme med forslag til kurser og selv tage initiativ til arrangementer og netværksmøder. Hvordan bliver de fysiske rammer? Lokalerne i vores nye hus er indrettet til træning og kurser inden for vores fag. Der er taget højde for både de akustiske og fysiske krav, som kurser i vores regi kræver. Der bliver to store træningsstudier og et lydstudie, hvor der også er klaver. Desuden er der et loungeområde med rig mulighed for at mødes med andre. I har jo allerede skruet op for kursusvirksomheden. Hvordan har interessen været? Interessen har været stor, og antallet af besøgende er støt og roligt stigende. De åbne torsdage har vist sig at være en god måde at skabe fokus på relevante emner for kunstnere, og vi oplever at der dukker flere og flere op. De umiddelbare tilbagemeldinger er meget positive, og det er tydeligt at mærke, at kollegerne føler, at deres behov for at dygtiggøre sig nu bliver tilgodeset i et meget stort omfang. Hvordan forventer du en typisk uge i Studio vil se ud? Hver dag i ugen vil byde på morgentræning i ét af følgende fag: fysisk træning, skuespiltræning, sang eller filmskuespilteknik. Én fredag om måneden vil vi holde en åben fredag, hvor der afholdes et foredrag om et emne, der relaterer sig til kunstnerens hverdag. De fleste uger vil der være et ugelangt kursus, hvor man har mulighed for at fordybe sig yderligere i sit fag. Desuden vil der i kursusområdet i det nye hus forhåbentlig summe af inspiration og liv fra de medlemmer, der lejer sig ind for at træne eller holde prøve på deres egne projekter. Hvad med vores medlemmer i Provinsen? For at sikre, at vi også tilgodeser deres behov, har vi valgt at etablere en base i Aarhus. Nærmere bestemt på kulturproduktionsstedet Godsbanen. Her vil de fleste korterevarende kurser i provinsen afholdes, ligesom der er rig mulighed for netværksmøder og andre initiativer samme sted. Der vil desuden blive kontinuerlig morgentræning og kortere kurser i Aalborg samt Odense. Da aktiviteterne fremover i større udstrækning vil centrere sig i Aarhus og København, vil man have mulighed for efter aftale at få refunderet eventuelle udgifter til transport og ophold i forbindelse med deltagelse i korterevarende kurser de pågældende steder.\n17 # KOM TIL ÅBNINGSFEST VI FEJRER ÅBNINGEN AF DSF STUDIO OG DANSK SKUESPILLERFORBUNDS NYE LOKALER LØRDAG DEN 1. SEPTEMBER. STEDET ER: TAGENSVEJ 85, 2200 KØBENHAVN N. DAGEN VIL BYDE PÅ ÅBNINGSRECEPTION, OPTRÆDEN OG FESTLIGT SAMVÆR. SÆT ALLEREDE NU KRYDS I KALENDEREN. FLERE OPLYSNINGER FØLGER. DET SKER I EFTERÅRET Foreløbig liste over aktiviteter i DSF Studio i sidste halvdel af Programmet for 2013 annonceres i løbet af efteråret på hjemmesiden og i nyhedsbrevet august: Studietur til Island: The Days (i samarbejde med Statens Teaterskole) 22. og 24. august: Impro for alle med Pernille Sørensen en introduktion til improvisationens grundlæggende principper 1. september: Åbningsfest september: Dubbingkursus med Chresten Speggers (i samarbejde med Statens Teaterskole) 14. september: Infomøde for seniorer, opstart af seniorgruppe for medlemmer over september-3. oktober: Voicelab med Perrin Manzer Allen Uge 42: Efterårsferie 29. oktober-3. november: Impro Boot Camp med Pernille Sørensen (for øvede) november: Stemmetræning med Dorthe Sehested november: Sang for alle med Charlotte Guldberg og Klaus Møller Andre undervisere på vej: filminstruktøre Per Fly, underviser i Meisnerteknik William Esper, operasanger Gregory Lamar, danser og koreograf Lynne Kurdziel Formato og andre store udenlandske kapaciteter. Vi arbejder desuden på at få internationale stjerner som Judi Dench, Phillip Seymour Hoffman og Kenneth Brannagh til at gæste os. Glæd dig endvidere til netværksmøder, caféaftner, hvor medlemmer har mulighed for at optræde for hinanden, lørdagscafé for småbørnsfamilier, filmaftener og meget mere. Morgentræning uge 34 til 41 Mandag: Zumba med Victor Moscol Tirsdag: Impro med Ole Boisen Onsdag: Sang med Klaus Møller Torsdag: Filmskuespil med Carsten Fromberg Torsdag eftermiddag: Yoga med Allison Strong Fredag: Åben fredag Morgentræning uge 43 til 50 Mandag: Zumba med Victor Moscol Tirsdag: Forumteaterimpro med Rikke Bendtsen Onsdag: Sang med Charlotte Guldberg Torsdag: Filmskuespil med Charlotte Sieling Fredag: Åben fredag Morgentræningen foregår på Tagensvej 85. Odense: I løbet af efteråret afholdes formiddagsmøder med en caster, der kommer med gode råd om castings, og en skattekyndig, som fortæller om beskatning og dine muligheder for fradrag. Aalborg: Yoga med Julia Svabo aarhus: : Cirkeltræning med Yael Gathorn, : Forrest Yoga med Mai Nichol september: Tværkunstnerisk maskeleg med Peter Darger oktober: Dramaturgi i praksis med Jens August Wille AUDITIONS 30.september: Teateraudition i Aarhus 8.oktober: Musicalaudition i København 10.oktober: Operaaudition i København 18.november: Teateraudition i København FØLG MED PÅ OG I VORES NYHEDSBREV. DET ER HER DU FÅR BESKED OM KURSER OG ARRANGEMENTER.\n18 18 MAGASINET SCENELIV STORT NORDISK TEATER Forestillingen Bastard bliver til i et usædvanligt samarbejde mellem Island, Sverige og Danmark. Initiativet stammer fra Får302, der i et felt med 22 konkurrenter, sikrede sig 3 mio. kr. fra Nordisk Kulturfond. Af Jacob Wendt Jensen Bastard er en historie om en dysfunktionel familie med en far og hans fire børn og deres partnere. Den er skrevet af amerikanske Richard LaGravanese sammen med den islandske teatermand Gisli Örn Gardarsson. LaGravanese er en anerkendt og produktiv forfatter, der blandt andet i sin tid skrev The Fisher King. Tanken om at byde ind i konkurrencen om millionerne fra Nordisk Kulturfond, kom oprindelig fra Charlotte Rindom, der er leder af Får302 i København. Men hvordan får man en idé så god, at man kommer foran 22 andre teatre i køen? Vi var i forvejen involveret i noget nordisk samarbejde, og så fik vi en mail fra Nordisk Kulturfond om, at de for første gang ville prøve at støtte tværnordisk på teaterområdet efter at have forsøgt det på andre områder. Jeg sagde så til vores projektleder, om vi ikke skulle søge det? Og så var vi lidt tossede som sædvanlige og tog chancen, siger Charlotte Rindom, og fortsætter: Jeg synes det var fantastisk, at vi fik pengene. I de 23 ansøgere gemmer der sig tre gange så mange teatre, fordi man skulle søge tre teatre sammen. Og der gemmer sig endda meget store teatre. Når vi, som et så forholdsvis lille teater, kan blive hovedbagmand, handler det naturligvis også om, at vi er sammen med tre ret store partnere som Malmø Stadsteater og Reykjavik City Theatre og det internationalt anerkendte Vesturport. I forhold til vores størrelse er det teater i en helt anden skala, end vi er vant til. Budgettet på Bastard er på 12 mio. kr., så der er fundraiset meget, siden de 3 mio. kr. fra Nordisk Kulturfond rullede ind.\n19 # Ud fra det engelske manuskript kan vi jo se, hvad vi hver især rundt regnet skal sige, men jeg kan ikke vide helt præcis, hvad de islandske skuespillere rent faktisk står og siger, fortæller Waage Sandø fra prøverne på Bastard. Nordens største teatertelt bliver rammerne, når forestillingen Bastard turnerer på Island, i Sverige, Danmark og USA. SAMARBEJDE Charlotte Rindom, leder af Får302 Hvad får Får302 få ud af det her projekt? Jeg håber altid, at vi får et teaterstykke med indhold, der får folk til at reflektere og se lidt anderledes på deres liv bagefter. Rent teaterfagligt er det rigtigt sjovt for os at lave et internationalt samarbejde og teater i en stor størrelse. I vores intime teater med 48 pladser kan vi nogle helt specielle ting. Bliver vi i stand til at tage den intimitet, vi plejer at borge for, med op i større skala, har vi vundet noget, siger Charlotte Rindom. Får302 er i forvejen ved at undersøge best practice i samarbejder på tværs af landegrænser i kraft af et metodeudviklingsprojekt med Malmø Stadsteater, Københavns Musikteater, RUC og Malmø Højskole, hvor det handler om, hvordan man laver internationalt samarbejde og flytter publikum over grænser. På tværs af sproggrænserne Lige inden deadline fanger Sceneliv Waage Sandø på Island, hvor han står midt i prøverne til Bastard. Skuespilleren er med på at give en situationsrapport, selv om stykket ikke har fundet sin endelige form endnu. Skuespillerne fra tre forskellige lande arbejder med et engelsk manuskript, der hele tiden bliver bearbejdet undervejs. Det, som umiddelbart er mest anderledes for mig, er, at vi arbejder på tre forskellige sprog. I øjeblikket arbejder vi med anden del af stykket, som vi gennemgår og retter lidt til hist og her. Det er lidt særpræget, når man spiller sammen med skuespillere fra Island og Sverige. Ud fra det engelske manuskript kan vi jo se, hvad vi hver især rundt regnet skal sige, men jeg kan ikke vide helt præcis, hvad de islandske skuespillere rent faktisk står og siger. Men efterhånden kommer vi jo til at forstå hinanden så godt, at vi spiller en dialog, siger Waage Sandø. Men hvad med publikum? Ja, det bliver interessant, hvordan publikum vil opleve det her med at se et stykke på forskellige sprog. En eller anden ordning med undertekster, må der komme. Vores instruktør Gisli Örn Gardarsson har tidligere sat en vidunderlig og meget personlig udgave af Romeo og Julie op på teatret, som har kørt på Island med få pauser gennem de seneste ti år. Her kendte publikum jo stykket, men Bastard er splinternyt, så publikum har ikke en kinamands chance, hvis ikke det bliver oversat. Gisli Örn Gardarsson har ifølge Sandø en god evne til at samle skuespillerne, og da han er medforfatter, kan han\n20 20 En del af holdet bag forestillingen, da den blev præsenteret ved pressekonferencen: Pauli Ryberg, Lars Danielsson, Cæcilie Norby, Ellen Fosti, Waage Sandø, Fredrik Gunnarson, Birgitte Prins og Håkan Paaske. løbende gå ind og skrive lidt om i manuskriptet. Vi havde først et par ugers forberedelser i en lille bygd med 800 indbyggere. Der skabte vi en art fælles fodslag mellem skuespillerne ved også at omgås hinanden socialt med boldspil, kort og backgammon og den slags. Der var ikke andet end vores øvelser og det at lave. Nu arbejder vi i Reykjavik, hvor vi forsøger at få de forskellige teatertraditioner til at mødes. Islændingene arbejder for eksempel mere ekspressivt og mere fysisk end sådan en som mig, siger Waage Sandø. Vand er en forbindelse Får302 ændrer ikke på teatrets liv i øvrigt på grund af Bastard. I sæsonen vil der stadig blive spillet de sædvanlige to egenproduktioner og otte co-produktioner og gæstespil, så Bastard bliver noget ekstra i en 25 års jubilæumssæson. Det er et vigtigt projekt for os, fordi vi gennem nogle år har haft fokus på det nordiske og på samarbejde. Det er virkelig skønt at møde andre teatre. Vi tænker kunst på forskellige måder. Alle kommer til arbejde ekstra i en periode, men der bliver også tale om nyansættelser i form af kunstnere og produktionsfolk, siger Rindom. Hvad forventer du at se, når Bastard er færdigt? Jeg forventer, at det bliver fantastisk at se 12 skuespillere fra tre forskellige lande stå sammen på scenen. Når man spiller i København, vil man nok fordanske forestillingen noget og i Malmø skal den forsvenskes. Det bliver et spændende eksperiment. Man vil som publikum blive meget opmærksom på, at man er en del af Norden og vi er tætte naboer. Det er tættere at drøne fra København til Malmø end til Aalborg. Vi skal lære at se vandet som en forbindelse og ikke som en forhindring. Måske kan vores teaterstykke flytte os alle sammen mentalt en smule. Om Bastard Instruktør: Gisli Örn Gardarsson Manuskript: Richard LaGravanese og Gisli Örn Gardarsson Oversætter: Troels II Munk Skuespillere: Waage Sandø, Pauli Ryberg, Charlotte E. Munksgaard, Birgitte Prins, Bjorn Hlynur Haraldssin, Ólafur Darri Ólafsson, Víkingur Kristjánsson, Jóhanna Vigdís Arnardóttir, Ellen Fosti, Frederik Gunnarson, Håkan Paaske og Pia Örjansdotter. Medvirkende komponister: Cæcilie Norby og Lars Danielsson Spilleplan 1. og 2. juni i Reykjavik Citytheatre, Reykjavik Arts Festival. 28. juli-19. august Mölleplatsen, Malmø C september i Fælledparken, Øster Allé, 2100 København Ø februar (2013) på The Nordic Cool Festival, The John F. Kennedy Center for the Performing Arts, Washington.


DSB dropper 9 ud af 10 billettyper - TV 2\n31. mar. 2013, 16:48\n40 af de flere end de 200 billettyper er allerede forsvundet fra markedet, og når oprydningen er overstået vil der kun være cirka 20 tilbage.\nMed andre ord skal ni ud af 10 produkter kasseres.\n- Vi har hørt fra vores kunder, at de har svært ved at overskue vores forskellige billetprodukter, og det vil vi gerne gøre noget ved, forklarer Anne-Lise Bach Sørensen, underdirektør i DSB med ansvar for billetsalg og kundecentre, til Ritzau.\nOprydningen er blandt andet et resultat af Rejsekortets indtog, som sammen med udbredelsen af sms-billetter og salg via smartphone-applikationer har overflødiggjort en del af billettyperne.\nTil gengæld kan prisbeviste togpassagerer fortsat se frem til et udbud af billige Orange-billetter, som er låst til en specifik afgang, siger Anne Bach Sørensen.\nBT: Bureau overvågede journalist


Al Gore, fredsprisen\nog den menneskeskabte befolkningseksplosion\n»Fred« for enhver pris\nSom bekendt har den norske nobelpriskomité tildelt FN’s såkaldte klimapanel, IPCC og Al Gore Nobels fredspris! Så kan man spørge, hvad i alverden har klimaet med »fred« at gøre? Med mindre det virkelige formål er at få os til at opgive al modstand mod ulandenes formeringskrig og demografiske aggression imod os, og få os til at »skamme os« over, at vi ikke »integrerer« tilstrækkeligt mange fremmede – specielt her i Danmark, som ifølge den »moralske« inkvisions folkeudskiftere ligger helt i bunden i Europa ¼\nSå kommer vi til det officielle grundlag for denne tildeling: FN’s såkaldte klimapanel består af 2611 personer, hvoraf højst een procent besidder ægte fagkundskab – resten består af supportere! Her over for står hele 17.000 virkelige klimaforskere, som alle har skrevet under på, at der ikke er noget virkeligt bevis for CO2‑teorien, den om de såkaldte »klimagasser«! De hævder faktisk, at Al Gore er en uvederhæftig demagog. Og nogle eksperter har påvist, at der er hele ni grundlæggende fejloplysninger i hr. Gores film ¼\nHvis der overhovedet er tale om menneskeskabte klimaændringer, skyldes det langt mere sandsynligt forøgelser! Den kolossale forøgelse i antallet af byboere (fire milliarder flere end i 1945!) og deraf følgende forøgelse af varmeudledningen. Forøgelsen af jordoverfladens varmeopsugning som følge af den enorme regnskovsafbrænding. Forøgelsen af den globale fordampning, forøgelse af vanddampmængden i troposfæren, forøgelse af det globale skydække og deraf den iagttagne forøgelse af regnmængderne!\nI det hele taget har klodens regnskove sandsynligvis en kolossal betydning for dens klima. Vi har måske nu fået en forsmag på det, hvis de afbrændte regnskove har betydet regnens flytning til tempererede områder i verden, der druknes i regn og oversvømmelser. For det skal jo ned – vanddamp‑dynen i troposfæren udskiftes jo i løbet af cirka seks uger. Når det ikke længere regner over regnskovene, kommer det ned andre steder. Desto mere, jo mere fordampningen – og dermed vanddampen deroppe – er blevet forøget.\nDerfor kan vi heller ikke nøjes med, at naturbeskyttelsesorganisationer kun vil sikre fredning af f.eks. 12% af verdens regnskove i fremtiden, som i Brasilien. Det, vi må og skal kræve, er at al regnskov i verden totalfredes, og at al befolkningsvækst i tropiske lande bringes til ophør ved at afskaffe den stupide kvindeundertrykkelsesbaserede overformering under patriarkernes junglelov ¼\nNår en af disse organisationer beskriver regnskovsfældningens omfang, bruger de mystisk nok kvadratkilometer, mens de, når de beskriver deres mål for fredningen, bruger hektar, der kun udgør en hundreddel af en kvadratkilometer. Hvorfor? Er det for at narre os til at tro, at de udretter langt mere, end de gør? Er de – som alle andre politisk korrekte – blot ude efter at bagatellisere den eneste virkelige trussel mod naturen – den forrykte befolkningsvækst???\nOg hvorfor støtter de allesammen FN’s sandsynligvis falske klimateori om CO2 – og ikke ét ord om befolkningseksplosionerne?\nOg så er der FN’s rolle i disse. Det kan vist desværre blive svært at afvise, at FN lige fra begyndelsen var et redskab for Stalins og Roosevelts ondsindede planer fra 1943 om at multietnisere Europa efter krigen. Og at FN derfor siden har holdt hånden over patriarkernes junglelov, der skabte befolkningseksplosionerne! Og hvem har gjort mere for at fremme demografisk aggression mod Europa end netop FN ved brug af ulandenes overformering? Men hvilken ret har kosmopolit‑mafiaen haft til at kræve os multietniserede? Hævder det islamofile FN, at formeringskrig og en reelt racistisk kolonisering af vore fædrelande er en ret? Er de splittergale i FN? Men det er helt typisk, at FN vil forbyde kritik af »religioner«!\nAlle europæere har i virkeligheden grund til at afsky den pseudomoralske inkvisitions hyklere – disse ideologiske gangstere, der skabte befolkningseksplosionernes fire milliarders forøgelse i ulandene til at få Europas folkeslag rendt over ende og ombragt i en smeltedigels absolutte kaos – med Europas islamisering til følge – for det vil, hvis dette ikke stoppes af en bred repatriering, gå fuldstændigt, som Libyens Gadaffi har proklameret over TV‑stationen Al‑Jazeera i Mellemøsten 10. april 2006. Muhammedanernes overtagelse af Europa i løbet af få årtier! Og for at sandsynliggøre dette behøver vi blot at fortælle, at endnu en fire‑milliarders forøgelse i ulandene er på vej i løbet af højst 50 år – godt hjulpet af den humanitære sektor og FN, der kun er ivrig efter at sænke dødeligheden! Man vil have langt flere end de nu 65 millioner hertil – derfor disse påstande om »klimagasser«, der skal fylde os med skamfølelse.


Hovedstruktur og retningslinjer Byer og landområder Bosætning og boligudvikling Bosætning og boligudvikling: mål\nByrådet ønsker, at kvaliteter som vores kulturarv, natur, landskabsoplevelser og kultur- og fritidsaktiviteter, samt den gode beliggenhed i forhold til et stort regionalt arbejdsmarked, er udgangspunkt for at styrke og sikre en varieret bosætning.\nByrådet ønsker, at Haderslev Kommune skal være et attraktivt sted at bo. Det betyder, at Haderslev Kommune skal satse på at imødekomme borgernes ønsker til boformer og boligens beliggenhed. Bo- og levestederne skal fremstå som attraktive bosætningssteder med gode fysiske rammer og med adgang til natur og gode og fornuftige trafikforhold.\nByrådet ønsker at tiltrække nye borgere. Derfor skal der til enhver tid være et varieret udbud af byggegrunde, der tilgodeser forskellige behov og ønsker. Udbuddet af byggegrunde skal være størst i centerbyerne. Markedsføringen skal nytænkes og målrettes, med særligt fokus på Haderslev som fyrtårn. Byrådet vil udvikle en langsigtet strategi for centerbyerne Haderslev, Vojens og Gram, som skal danne grundlag for en fortsat udvikling og styrkelse af byernes særlige kvaliteter og muligheder. Der skal være et bredt udbud af forskellige boligtyper, og der skal i videst muligt omfang være boligtilbud til alle befolkningsgrupper. Særlig opmærksomhed skal være på bosætningsmuligheder i forhold til Haderslev by, færdiggørelse og omdannelse af nuværende byområder, området ved Haderslev Sygehus, Hammelevområdet og områderne ved Ribe Landevej (jf. Byrådets fokusområder, fx Bosætning og Levesteder).\nDer skal fastlægges konkrete mål for forskønnelse, bygningskultur, trafik, rekreative områder m.m. hvori indgår et særligt fokus på Haderslev bys kvaliteter i forhold til arkitektur og kultur.\nDer skal være fokus på de fremtidige familiestrukturer og livsstile i den kommende planlægning for nye områder og i forbindelse med omdannelsen og fremtidssikring af bestående by- og boligområder.\nByrådet ønsker, at kulturarven udnyttes strategisk i den kommende planlægning. Byrådet vil nyttiggøre og bruge kulturarven i forhold til øget bosætning. Kulturarven og den fælles identitet skal anvendes som fundament og motor for udvikling og bosætning (jf. Byrådets fokusområder, fx Bosætning og Levesteder).\nByrådet ønsker at udvikle fysiske rammer i boligområderne, forbindelseslinjerne og byrummene i øvrigt, som i højere grad kan motivere borgerne til at motionere, og som dermed yder et positivt bidrag til folkesundheden (jf. Byrådets fokusområder, fx Sundhed og bæredygtighed).\nByrådet vil fremme og understøtte bæredygtigt byggeri, herunder især når der lægges vægt på at skabe sunde boliger. Udvalgte områder i kommunen kan etableres med henblik på eksperimenterende, utraditionelt og bæredygtigt byggeri.\nByrådet ønsker gennem medborgerskab og samarbejder at udvikle lokale tilbud og aktiviteter som rammen om det gode og trygge hverdagsliv og nærmiljø (jf. Byrådets fokusområder, fx Bosætning og Levesteder).\nByrådet vil have fokus på de mindre byers udviklingsmuligheder, herunder understøtte udviklingsprocesser som har til formål at sikre attraktiv bosætningsmulighed for fastholdelse af det befolkningsmæssige underlag. Herunder ved at landdistrikternes udviklingsplaner fortsat indgår som bidrag i afsøgning af udviklingsmuligheder og behov i kommunens små lokalsamfund (jf. Byrådets fokusområder, fx Bosætning og Levesteder).


METROAIR 330 - indedel til luft-vand varmepumper - METRO THERM\n/ METROAIR 330\n- indedel til luft til vand varmepumpe\nMETROAIR 330 indedel til frekvensstyrede varmepumper er den indendørs del af dit luft-vand varmepumpeanlæg.\nDen er udformet i et diskret design i danske standardmål, så den passer ind i dit bryggers eller teknikrum uden problemer. Sammen med en frekvens/inverterstyret METROAIR I, eller med frekvensstyrede METROAIR F, giver den et komplet og økonomisk varmesystem.\nDet komplette indemodul til din luft til vand varmepumpe\nMETROAIR 330 er en komplet indedel til opvarmning og varmt brugsvand sammen med en METROAIR varmepumpe model F eller I. METROAIR 330 har indbygget styring, varmtvandsbeholder, bufferbeholder, cirkulationspumper og el-patron. Den har en 160 liters beholdervolumen med stor spiral, som giver mere varmt vand end andre beholdere i samme størrelse. Desuden har den en indbygget 55 liters bufferbeholder, hvilket giver både bedre SCOP værdi og længere levetid.\nMange installationsmuligheder og online styring\nMETROAIR 330 indedel til frekvensstyrede varmepumper kan tilsluttes forskellige typer centralvarmeanlæg med radiatorer og/eller gulvvarme. Indedelen kan også tilsluttes pool eller klimaanlæg med forskellige temperaturer.\nMETROAIR 330 kan styres med MyUpway - en online service, der giver dig det forkromede overblik over varmepumpens energiforbrug og driftstatus via nettet. Her kan du følge med i dit forbrug og se, om der er brug for justeringer. Husk, at du altid kan bestille en indregulering af dit anlæg, hvor en af vores professionelle samarbejdspartnere vil komme ud og sætte anlægget op, så det kører optimalt. Det er godt for miljøet - og for din elregning. Du kan læse mere om MyUpway her.\nMere information om METROAIR 330\nDimensioner uden rør (H x B x D), mm\n1837 (+12-32 mm justerbare fødder) x 600 x 626\nNødvendig installationshøjde, mm\nBrochure Pdf, 1 MB.Datablad Pdf, 91 kB.\nInddata til beregninger Pdf, 278 kB.


»Man har nærmest modet i sig« | Kirken i København - Københavns Stift\n/ »Man har nærmest modet i sig«\nTekst: Lars Nielsen Sardemann\nSkoledagen er slut. En håndfuld børn fra den tyske skole hænger ud lidt endnu med en fodbold i Sankt Petri kirkehave, da Johanna og Solveig kommer hvirvlende frem i skæret af den skarpe efterårssol. De er begge 11 år gamle og går i 5. klasse på den tyske skole i det indre København. Og så er de modige nok til at stille op til interview om mod.\n»Du var bare så nervøs, inden vi kom herhen – du hoppede rundt på stedet!« kommenterer Johanna med et glimt i øjet til Solveig, som dog selv mener, at hun »kun var spændt« og bare glædede sig total meget. En perlende latter, et kærligt lille drilleri og en frimodig ordveksling følger, og det er tydeligt, at pigerne kender hinanden godt og er rigtig gode til at ”unterstütze” hinanden.\n»Hvad hedder det på dansk?« spørger Johanna. Men samtalen er hurtigt videre, og snart er vi mere optagede af at vurdere på en skala fra 1 til 10: Hvor modig er du?\n»Jeg er klart en 10’er,« kommer det prompte fra Solveig, og Johanna er enig: »Jeg synes også, du er modig!« Solveig roser tilbage: »Jamen det er du altså også. Du er helt sikkert også en 10’er!«\nEn 9’er er også kortvarigt inde i billedet, for det kommer jo an på, hvad det handler om: edderkopper eller tysktest. Men altså, vi lander på 10 for begges vedkommende, og Solveig spænder en dramatisk fortælling ud om en vandretur i Norge.\nUdfordret i vildmarken\n»Det var dengang, jeg var 10 år. Mig og min storesøster gik forrest, og det regnede så meget, at vejene nærmest var kilder. Vi var bundet fast til hinanden, fordi vi skulle gå, hvor der ikke rigtig var lavet nogen sti. Vi frøs og var trætte, men alligevel var vi hele tiden bare i godt humør,« siger Solveig.\nSå I gav ikke op på noget tidspunkt?\n»Nej, altså min storesøster sagde, jeg ikke måtte stoppe. Vores sko var totalt fyldt op med vand, så vi blev bare ved med sådan at trampe og så for eksempel synge. Og så fyrede vi op i pejsen, da vi kom frem til hytten for natten. Da synes jeg selv, jeg havde været megamodig!«\nHvis man skal springe ud fra 5-meteren, ikk’? Så er første gang jo altid den værste.\nKunne du godt selv holde modet oppe undervejs?\n»Altså vi var ikke sure på hinanden, og hvis man sad fast i mudderet, så trak vi bare hinanden op  og så kan man jo lige lave en vits også, ikk’?!«\nSolveigs hverdag er fuld af musik. Hun spiller fagot og i blæserensemble. Og percussion. Men mest tid bruger hun nok på at synge med i DR BørneKoret, og det med at synge er klart noget, der skaber glæde og selvtillid – og kræver mod.\nMed venners hjælp\nJohanna spiller klaver og går til springgymnastik. Hun fortæller, at hun i dag elsker at stå forrest i køen til gymnastik, hvor mange ikke tør være den første til at lave et eller andet spring. Men sådan har det ikke altid været:\n»For bare et års tid siden ville jeg for eksempel ikke have turdet spørge en fremmed om vej. Da var jeg meget mere ”schüchtern” … Hvordan siger man på dansk?«\nVi bliver enige om ”sky” eller ”genert”, og Johanna fortsætter:\n»Men nu, når jeg er sammen med mine venner, så er det bare helt anderledes. Så pjatter vi bare rundt og alt muligt!«\nSå, hvad er der sket siden da? Er du bare vokset fra det, eller er det også noget med selvtillid?\nHer dasker Johanna kærligt Solveig på skulderen, og mere forklaring behøves ikke for at forstå, hvad venskaber gør for ens mod.\nKan man ligefrem lære at blive modig?\nNu tager Solveig over, og talelysten er virkelig stor hos begge piger, som vist kan mærke, at de har fat i noget centralt nu.\n»Altså, det er ligesom, hvis man skal springe ud fra 5-meteren, ikk’? Så er første gang jo altid den værste, men hvis man har prøvet det mange gange, så ved man ligesom, at der ikke sker noget. Så har man nærmest modet i sig jo.«\nDen modigste du kender\n»Og hvis du nu spørger mig om, hvem jeg synes, er den modigste person, jeg kender, så er det helt klart min lillebror,« fortsætter Solveig, og nu bliver der trængsel om mikrofonen:\n»Din lillebror, han er bare så cool. Jeg synes også, han er total modig,«, skræpper Johanna ivrigt og kaster med hovedet i retning af nogle børn i den anden ende af kirkehaven.\n»Det er ham med bolden og det lange hår,« supplerer Solveig, og en lille fyr med hurtigt antrit falder straks i øjnene. Håret flagrer modigt til alle sider, mens kroppen snurrer rundt i proptrækkerdriblinger. Han er den mindste på ”banen”, men det er ham, man ser først. Der er selvtillid i det hår.\n»Der er mange, der tror, han er en pige, fordi han har så langt hår. Og så siger de sådan til ham – altså på tysk – hvad hedder det … ”Enkelin” (red.: hunkønsform af ”barnebarn”). Men det er han bare ligeglad med. Han tør også at tage fletning i håret og have den i skolen. Han viser bare, at han tør være sig selv…« konstaterer Johanna og rammer dermed lige ind i kernen af, hvad mod kan være for en størrelse.\nFakta: Johanna Aare Berger og Solveig Haastrup Wiese\nEr begge 11 år gamle og går i 5. klasse på den dansk-tyske Sankt Petri Schule ved siden af kirken af samme navn i hjertet af København. Solveigs hverdag er fuld af musik. Hun spiller percussion, fagot og er med i et blæserensemble. Hun synger også i DR BørneKoret. Også Johanna dyrker musikken og spiller klaver. Desuden bruger hun sin fritid på springgymnastik.\nVi udgiver løbende indholdet fra magasinet her på siden. Du kan finde det i en online-version her, eller hente et trykt eksemplar i Københavns Stift, Nørregade 11, i tidsrummet kl. 10-14 på alle hverdage.


Avengers, The (3D) | Filmz\n#1 JokerzReality 6 år siden\nJoss Whedon har tidligere udtalt at der var omkring 45 min slettede scener i alt, hvilket får en til at undre sig over hvad vi er gået glip i den danske blu-ray udgivelse...Da der jo kun er omkring 15 min slettede scener.\nJeg købte steelbox 2 Disc ed. i BB. På anden skive får vi et indblik i den lange proces fra de enkelte heltefilm til slutresultatet: Avengers. Ganske spændende. Ærgeligt hvis dette ikke er på de forskellige Avengers udgivelser.\nJeg købte standardudgaven og det er ret minimalt hvad der er med af ekstramateriale, ikke at det gør mig alverden, da jeg sjældent får taget mig sammen til at se det.\nDog gav filmen mig en bedre oplevelse denne gang, som skrevet i en anden tråd. Jeg blev ikke blæst væk i biffen, men i denne omgang kunne jeg bedre sætte pris på Whedons instruktion og i særdeleshed det shot i New York, hvor kameraet kører igennem byen fra Avenger til Avenger og man ser dem gøre deres ting.\nSamspillet mellem figurerne er virkelig i top og det er måske det vigtigste i filmen overhovedet, fordi havde gruppedynamikken ikke fungeret, var filmen faldet til jorden.\nJeg glæder mig i hvert fald til en 2'er og hvad der ellers kommer fra Marvels hænder.\nRart endelig at se en blu-ray anmeldelse af samme person som skrev biograf anmeldelsen.\n#5 Ericmase 6 år siden\nRigtig god anmeldelse, Insider! :-)\n#6 Outbound Sith 6 år siden\nJeg mangler et tip til, hvor jeg kan købe en udgave med hele ekstramateriale-pakken (doku, kommentartrack, the works). Jeg kan ikke finde den nogen steder... :(\nHar forudbestilt på Amazon for længe siden. Denne her anmeldelse for mig til at banke mit hoved mod loftet af glæde :-D\n#8 misuma 6 år siden\nOutbound Sith (6) skrev:\nJeg ved ikke helt om der findes en bedre udgave end denne her:\n#6, den amerikanske lader til at få hele moletjavsen, inklusive et kommentarspor, som heller ikke befinder sig på BB's steelbook:\nRegion Free I hope.


Agritechnica uddeler to guldmedaljer | Landbrugsavisen\nAgritechnica uddeler to guldmedaljer\nTeknik Onsdag 6. september 2017 12:07 Udskriv Skrevet af John Christensen\nAgritechnica har uddelt guld- og sølvemdaljer forud for det kommende Agritechnica. Arkivfoto.\nAgritechnica har uddelt to guldmedaljer og 29 sølvmedaljer forud for Agritechna. Guldet går til Claas og Kemper. LandbrugsAvisens teknik-reporter er i Tyskland.\nDeutsche Landwirtschafts-Gesellschaft (DLG), som står bag den kæmpemæssige Agritechnica-udstilling, har netop offentliggjort, hvem og hvor mange af de eftertraktede nyhedmedaljer, der bliver tildelt på dette års Agritechnica. Det rapporterer LandbrugsAvisens teknik-reporter fra Tyskland.\nDer er to heldige vindere af en guldmedalje. Claas står bag den ene med en intelligent mejetærsker, der selv kan overvåge og justere indstillinger på mejetærskeren under kørslen. Cemos Auto Threshinng optimerer selv tærskesystemet på både rystere- og hybridmejetærskerne fra Claas.\nKemper, i et samarbejde med John Deere, står bag den anden guldmedalje, som i princippet er ret enkel.\nDe seneste 15 år er majsborebillen blevet et voksende problem, især i Tyskland, og efterhånden også i flere andre lande. Derfor har Kemper lanceret StalkBuster, som er en integreret enhed på majsskærebordet, der ødelægger majsstubbene, inden snitteren kører over dem.\nPå den måde blivver det væsentlig sværre for majsborebillen at overleve og reducerer risikoen for fusarium. Enheden, der skærer majsene over, er relativt lille både i effektbehov og vægt. Derfor kræver den ikke yderligere reguleringer på skærebordet.\nThise-direktør: Vi skal tilføre mælken ekstra værdi (korrigeret) 24. september · 08:39\nGod bredde på sølvmedaljer\nBlandt de 29 sølvmedaljer gemmer sig en meget bred gruppe af fabrikanter og nyheder. John Deere, New Holland og Agco er selvøfølgelig imellem såvel som redskabsproducenter som Kuhn, Pöttinger og Amazone.\nEn af de mere spændende på traktorsiden er måske Claas Axion 900 i en ny udgave med bælter på bagakslen. Den modtager en medalje for at være den første traktor af denne slags med både affjedret for- og bagaksel.\nFendt får med VarioPull også en sølvmedale. VarioPull kan automatisk regulere traktorens træk i forhold redskabet for at skabe den rigtige vægtoverføring. Systemet måler vægt på for og bagaksel, hjulslip og andre parametre for at vælge den korrekte setting.\nTyske Krone modtager en sølvmedalje for en kabine, der kan hæves 70 centimeter for at give bedre overblik over afgrøden under snitning, Grimme får metal for en ny kartoffeloptager, der næsten fordobler kapaciteten og flere andre virksomheder modtager sølvmedaljer for systemer, der i høj grad har fokus på plantegenkendelse og plantebeskyttelse via sofistikeret teknologi.\nSøndergård søger medhjælper


Charlottes blodpropper åbnede døren til et nyt liv - sn.dk - Furesø\nCharlotte König har rejst sig fra to blodpropper. Nu tilbyder Stald König ridefysioterapi og har til det formål købt disse to herlige miniatureponyer. Foto: Mikkel Kjølby\nArtiklen: Charlottes blodpropper åbnede døren til et nyt liv\nOpdateret 23. oktober 2020 kl. 12:35\nFuresø - 23. oktober 2020 kl. 12:29\nDet var den 2. januar 2018. 46-årige Charlotte König var på vej ned fra 1. sal på den idylliske hesteejendom Skovgården ved kanten af Jonstrup Vang. Lige der på trappen blev hun ramt af to blodpropper. For enden af trappen stod hendes 17-årige datter Amalie og greb sin mor i faldet.\n- Jeg var 1 millimeter fra at blive en grøntsag. Den ene blodprop sad tæt på hjernestammen, fortæller Charlotte König, som den dag i dag har otte ar inde i hjernen som kontante minder om den voldsomme episode.\n- Jeg blev lam i højre side og lå 14 dage på Rigshospitalet, inden jeg udskrev mig selv, for jeg var ved at blive vanvittig af at ligge der og ville ikke på et revalideringshjem. Heldigvis bakkede Furesø Kommune vildt op med fysioterapeuter, ergoterapeuter og hjemmeplejere. I løbet af to dage blev hjemmet bygget om til, at jeg kunne fungere i kørestol. Alt blev mandsopdækket, siger Charlotte med en respektfuld mine.\nFor der på det yderste af desperationen stod samfundet, familien, kunderne og alle andre last og brast med hende. En bevægende oplevelse.\n- Min familie er selvstændige erhvervsdrivende. Vores DNA er, at vi ikke giver op. lyder det fra Charlotte, som er datter af Henning Christensen, ejer af HC Container, hvor hendes bror Kim König har en ledende rolle.\nCharlotte ville ikke ind i familieforretningen. I stedet uddannede hun sig som beridder. For 24 år siden købte familien Skovgården i udkanten af Jonstrup. Hendes forældre flyttede ind i den ene halvdel. Hun stiftede selv familie i den anden halvdel. Med opførelsen af en stor ridehal var forretningsplanen klar. Stald König skulle avle og uddanne heste til salg, men også have en lille gruppe pensionærer.\nMen efterhånden som Amalie slæbte flere og flere venner med hjem, stod det klart, at der var basis for en rideskole. Den fik navnet Furesø Rideklub.\nRidefysioterapi ændrede alt for Charlotte\nEfter en blodprop skal der en stærk mentalitet til for at genopbygge fysikken. Charlotte kæmpede sit livs kamp for at få den fulde førlighed tilbage. Og midt i det hele fik hun en åbenbaring. For alt skulle naturligvis prøves - også ridefysioterapi, hvor man i samarbejde med en træner og en hest bygger musklerne op igen.\n- Jeg har altid vidst, at ridefysioterapi var godt, men ikke, at det var så godt. Allerede efter anden gang på en hest kunne jeg mærke, at der var fremgang i benet. Det gav mig en anden respekt for fysioridning, forklarer Charlotte König.\nOg når man nu har iværksætter printet i sit DNA, så skal den slags viden naturligvis bruges. Den 1. august åbnede Stald König op på ridefysioterapi.\n- For første gang i tre år stod jeg op og glædede mig til at komme i stalden. Vi har børn helt ned til 2 års alderen på besøg. Det er så livsgivende, siger Charlotte med et smil som fortæller det hele.\n- At have en forretning på trods af det, jeg har været igennem, er helt vildt. Tæmk, at kunne bruge sin egen sygdom og give andre mennesker værdi. Det havde jeg aldrig drømt om. Ærlig talt. For et år siden var jeg sikker på, at jeg blev nødt til at sælge forretningen, siger Charlotte König.\n15:22 Corona koster kommune 25 millioner kroner\n10:16 Stort projekt vil ændre Farums udtryk markant\n3. Stort projekt vil ændre Farums udtryk markant\n4. Familie er gået pyntegrasat\n5. Glæder sig til at tage imod kunderne: Ny Rema åbner midt i Farum


Det ottende liv af Nino Haratischwili som bog, indbundet hos Tales.dk\nEfter Berlinmurens fald og Sovjetunionens opløsning hærger borgerkrigen i Georgien. Den unge kvinde Nizahar brudt med sin familie og er flyttet til Berlin. Her møder hun for første gang sin tolv årige niece Brilka, der har rejst i Vesten og ikke vil tilbage til hjemlandet. Niza beslutter sig for at fortælle Brilka familiens historie, og dermed begynder en episk slægtskrønike, som strækker sig over et helt århundrede. "Det ottende liv" skildrer en række skæbner, der er viklet ind i verdenshistoriens store begivenheder. I tiden mellem Niza og hendes oldemor Stasia ligger både Stalins tyranni, Hitlers invasion og Den Kolde Krig. Familiens historie udfolder sig som et rystende og rørende fletværk af kærlighed, krig og tragedier. Her er forliste forhold, knuste drømme – og ikke mindst en hemmelig og djævelsk god chokoladeopskrift, som former familiens liv på overraskende vis. Om forfatteren: Nino Haratischwili er født Tbilisi i Georgien i 1983, bor i Tyskland og skriver på både georgisk og tysk. Hun er forfatter, dramatiker og teaterinstruktør. "Det ottende liv" lå længe på bestsellerlisterne og blev tildelt flere priser i Tyskland ved udgivelsen i 2014. Den engelske oversættelse blev også longlistet til International Booker Prize. Romanen er blevet en bestseller i Holland, Polen og Georgien, og er under udgivelse i en række lande.


Plakatstudiet ViSSEVASSE går sammen med Red Barnet\nViSSEVASSE visualiserer den gode barndom\nsom alle børn har ret til\nDet danske design og paper studio ViSSEVASSE er gået sammen med Red Barnet om at samle penge ind til fordel for udsatte børn i Danmark og resten af verden, fordi alle børn har ret til en god og tryg barndom.\nViSSEVASSE arbejder hver dag med at visualisere steder og stemninger gennem deres plakater. Det er kunderne vilde med, fordi det bringer personlige minder og historier frem. Det kan være minder fra en dejlig ferie, en betydningsfuld oplevelse eller en byplakat fra din barndomsby.\nMen det kræver naturligvis, at man har nogle gode minder at tænke tilbage på.\n- Vi er fulde af beundring over det arbejde, Red Barnet udfører til fordel for udsatte børn. Vi håber, at vores motiver på de tre udvalgte plakater kan være med til at understrege et dejligt minde for dig, samtidigt med at du hjælper en masse børn, siger designer og grundlægger af ViSSEVASSE, Dorthe Mathiesen.\nKøb en plakat og støt udsatte børn\nDe tre udvalgte plakater fra ViSSEVASSEs nye kollektion: Hand-clapping girls, Tree House og Boy in a boat illustrerer tre situationer fra et barns liv. Tre simple og harmoniske oplevelser alene eller sammen med andre, som er alle børn forundt. Og det er jo det, det hele handler om: Minderne og de personlige historier, som vi, der kigger, knytter til plakaterne. Hvad enten det er at blive mindet om din slyngveninde i skolen og jeres hjemmelavede lege og ritualer som på plakaten Hand-clapping girls. Drømmene om din hemmelige hule ude i haven, der i legen sagtens kunne se ud som på plakaten Tree House. Eller minderne om fisketurene med din bedstefar, hvor du hellere ville snakke med fiskene end at fange dem ligesom på plakaten Boy in a boat.\nPlakaterne kan købes på vissevasse.dk og fås i to størrelser:\nPlakat 30 x 40 cm = 245 kr. ViSSEVASSE donerer 75 kr. til Red Barnets arbejde.\nPlakat 50 x 70 cm = 395 kr. ViSSEVASSE donerer 150 kr. til Red Barnets arbejde.\nHvis du har lyst til at læse designerens tanker om plakaterne, kan du læse mere her:\nEn stille aften ved skumringstid. Vandet er spejlblankt, og solens lys skaber dansende farver på vandoverfladen. Et magisk møde med fiskene, som strømmer hen til fingrene i vandskorpen. En stille stund helt alene, hvor bådens vippen luller dig ind i en afslappet tilstand til vands. Lige indtil mor råber, at aftensmaden er klar, eller kasketten ryger i vandet med et stort plask, så fiskene skynder sig væk.\nDen evige drengedrøm. En hemmelig hytte langt ude i skoven, hvor ingen andre kan finde den. Langt oppe under trækronerne kan du gemme ting i hytten, som kun du og dine bedste venner kender til. Forbudt for voksne. Det er et fristed, hvor I selv bestemmer, hvor højt I vil gynge - og hvor længe.\nRed Barnet arbejder for en verden, hvor alle børn har en fremtid. Alle børn har ret til at overleve, blive beskyttet og udvikle deres fulde potentiale.\nMed stigende ulighed og børnefattigdom herhjemme og et tragisk stort og stigende antal børn, der vokser op i krig og konflikt i verden, har behovet for Red Barnet aldrig været større.\nRed Barnet er i verdens brændpunkter, hvor organisationen uddeler mad og behandler syge. Red Barnet hjælper børn videre efter voldsomme traumer, beskytter børn på flugt og sørger for, at de kommer i skole, selv når verden er brudt sammen omkring dem.\nRed Barnet er i alle afkroge af Danmark, hvor et stort korps af frivillige skaber stærke fællesskaber for de mest udsatte børn og familier. Red Barnet bekæmper også mobning og vold og forebygger krænkelser på nettet, så børn og unge får et trygt onlineliv.


Kun en tredjedel af gravide får vaccinationer, de har brug for – Danmark\nKun en tredjedel af gravide får vaccinationer, de har brug for\nTIRSDAG 8. oktober 2019 (HealthDay News) – Cirka to tredjedele af gravide kvinder i USA bliver ikke vaccineret mod influenza og kighoste, hvilket sætter dem og deres nyfødte i fare, viser en ny rapport fra USA Centers for Disease Control and Prevention siger.\n"Influenza og kikhoste (eller kikhoste) er alvorlige infektioner, der kan være dødbringende for babyer, især dem, der er for unge til at blive vaccineret direkte," sagde Dr. Anne Schuchat, vigtigste viceadministrerende direktør for CDC, i en nyhedsbrief på tirsdag .\nMen når kvinder får disse vacciner under graviditet, passerer de antistoffer mod fosteret, der derefter yder beskyttelse i løbet af den tid, de nyfødte er for unge til at blive vaccineret.\nVaccinerne drager også fordel af forventede mødre, understregede Schuchat.\n”Kvinder, der er gravide, er mere end dobbelt så sandsynligt, at de bliver indlagt på hospitalet, hvis de udvikler influenza, sammenlignet med lignende-alderen kvinder i influenzasæsonen,” sagde hun.\nMen som den nye CDC-rapport fandt, er det kun et mindretal af gravide amerikanske kvinder, der får de skud, de har brug for.\nAgenturet undersøgte næsten 2.100 kvinder i alderen 18 til 49 år, der var gravide mellem august 2018 og april 2019. Af dem sagde 54%, at de fik et influenza skud før eller under graviditet, og 55% blev vaccineret for kighoste, mens de var gravid.\nDet kunne betyde, at flere gravide bliver meget syge, fandt rapporten også.\nSer man på data om alle 15- til 44-årige kvinder, der blev indlagt på grund af influenza siden 2010, var mellem 24% og 34% gravide, fandt CDC-undersøgelsen, selvom kun 9% af amerikanske kvinder i denne aldersgruppe er gravid på et givet tidspunkt hvert år.\n”Kvinder har nok problemer til at tackle, når de er gravide uden at gå gennem en vanskelig indlæggelse, hvis de kommer med influenza,” sagde Schuchat.\nI alt modtog kun ca. 35% af kvinderne begge vaccinationer under graviditeten, sagde CDC.\nDr. Laura Riley, en fødselslæge og gynækolog-chef hos NewYork-Presbyterian og Weill Cornell Medicine, i New York City, sagde: ”Antallet er meget lavere, end de burde være, og det er skuffende i betragtning af fordelene for mødre og babyer forbundet med disse vacciner. " Hun sagde, at antallet kan være lave, fordi de kom fra en online-undersøgelse, der var afhængig af patientens tilbagekaldelse.\nMen, tilføjede Riley, det er vigtigt for gravide at få beskyttelse mod influenza. "Hvis de får influenza, risikerer de at have alvorlige komplikationer som ICU-optagelse, mødredød, for tidligt før tid, fødsel fødsel," forklarede hun.\nUndersøgelsen fandt, at kvinder, hvis sundhedsudbydere tilbød eller henviste dem for skud, havde den højeste vaccinationsrate. Sorte kvinder havde lavere satser end kvinder i andre race / etniske grupper og var mindre tilbøjelige til at rapportere, at de blev tilbudt eller henvist til vaccination, viste resultaterne.\nCDC anbefaler, at alle gravide kvinder får en influenza skudt på ethvert trin af graviditeten og kighostevaccinen (Tdap) tidligt i tredje trimester som en del af rutinemæssig præenatal pleje.\nEn influenza skud reducerer en gravid kvindes risiko for at blive indlagt på grund af influenza med et gennemsnit på 40%, viser en nylig undersøgelse.\nInfluenzaen er også farlig for babyer, især dem, der er yngre end 6 måneder. De er for unge til at få deres egen influenza skudt og har den højeste forekomst af influenzarelateret hospitalisering og størst risiko for influenzarelateret død blandt børn.\nInfluenzavaccination hos gravide kvinder reducerer risikoen for influenzarelateret hospitalisering for spædbørn under 6 måneder med et gennemsnit på 72% ifølge CDC.\nOg kighoste kan være dødbringende, især inden babyer begynder at få vaccinen ved 2 måneders alder. To tredjedele af babyer under 2 måneder gamle, der får sygdommen, kræver hospitalspleje. Syv af 10 dødsfald i kikhoste (69%) forekommer i denne aldersgruppe.\nTdap-vaccination i tredje trimester af graviditeten forhindrer mere end 78% af kighoste hos babyer under 2 måneder.\nSchuchat antydede, at mange kvinder kan have den forkerte tro på, at de allerede er beskyttet.\nKikhoste (kikhoste) Symptomer, vaccinefakta\n”Mange kvinder troede, fordi de tidligere modtog det (Tdap), at det ikke var nødvendigt igen under den aktuelle graviditet,” sagde hun under nyhedsbriefingen. "Men vi har faktisk anbefalet kvinder at få Tdap-skud under hver graviditet siden 2012."\nOg for enhver kvinde, der er opmærksom på at blive vaccineret, sagde Schuchat, at "det er blevet bevist gentagne gange, at disse vaccinationer er sikre for gravide og deres udviklende babyer."\nDr. Amanda Cohn, medicinsk chef ved CDC's nationale center for immunisering og luftvejssygdomme, opfordrede fødselslæger og jordemødre til at diskutere vigtigheden af modervaccination med deres gravide patienter.\nCDC-direktør Dr. Robert Redfield understregede punktet.\n”Alle forventede mødre skal være ajour med anbefalede vaccinationer som en del af deres rutinemæssige fødselsomsorg,” sagde han i en CDC-nyhedsmeddelelse. "CDC anbefaler kraftigt, at udbydere af sundhedsydelser taler med mødre-til-være om fordelene ved sikker Tdap- og influenzavaccination for deres helbred og deres babyers velbefindende."\nDen nye forskning blev offentliggjort 8. oktober i CDC'erne Vitale tegn rapport.\nKILDER: nyhedsbriefing, 8. oktober 2019, med Anne Schuchat, M.D., vigtigste viceadministrerende direktør, U.S. Centers for Disease Control and Prevention; Laura Riley, M.D., fødselslæge og gynækolog-chef, NewYork-Presbyterian og Weill Cornell Medicine, New York City; U.S. Centers for Disease Control and Prevention, nyhedsmeddelelse, 8. oktober 2019\nPrevious Previous post: Ungdomsklubber hjælper Rohingya-børn med at håndtere problemer i flygtningelejre\nNext Next post: Sådan oprettes og opretholdes stærke franchisegiver-franchisetagerforhold på lang sigt


Ph.d. i Socialvidenskab og kønsforskning: Tvangsadoption i Danmark og Norge - Djøfs jobunivers\nPh.d. i Socialvidenskab og kønsforskning: Tvangsadoption i Danmark og Norge\nInstitut for Samfundsvidenskab og Erhverv, Roskilde Universitet og Senter for Kjønnsstudier, Universitetet i Stavanger, søger ph.d. i socialvidenskab og kønsforskning fra 1.september 2020 eller snarest muligt derefter. Stillingen som ph.d. er tidsbegrænset til 3 år. Ph.d.-projektet vil udmunde sig i to ph.d.-grader fra hvert af de to universiteter (en dobbelt-grad).\nDen kommende Ph.d. vil være ansat, og opholde sig, først 1,5 år i Danmark og siden ansat, og opholde sig, 1,5 år i Norge. Projektet vejledes af hhv. Professor Hanne Marlene Dahl og Professor Lene Myong.\nTitlen på ph.d.-projektet er: Tvangsadoption i Danmark og Norge\nSiden 2000 har der været en stigende interesse for tvangsadoption som socialpolitisk tiltag i både Danmark og Norge. Antallet af tvangsadoptioner i Norge er langt højere end i Danmark, men både tidligere regeringer og den nuværende danske regering har gennem en årrække arbejdet for at lempe reglerne for tvangsadoption, ofte med norsk praksis som forbillede. Sideløbende med denne udvikling har Den Europæiske Menneskerettighedsdomstol inden for de seneste år fældet dom over Norge i en række sager, som omhandler tvangsadoption. Til trods for dette findes der meget begrænset grundforskning om tvangsadoption som (samtids)historisk fænomen og socialpolitisk instrument i Danmark og Norge.\nAnvendelsen af tvangsadoption rejser spørgsmål som: Hvordan skal vi forstå den øgede brug af tvangsadoption i konteksten af velfærdsstatens kønnede og racialisede omsorgs- og familiepolitikker? Hvorfor ser vi en stigende interesse for tvangsadoption efter 2000 i både Danmark og Norge? Hvordan og med hvilke effekter har policy på dette område rejst mellem de nationale kontekster? Og hvordan har de offentlige debatter om tvangsadoption udspillet sig? Hvilke aktører og evt. professioner gør sig gældende på dette felt og på hvilke måder? Hvilke vidensregimer og diskursive normer om familieliv, omsorg og opvækst informerer tvangsadoption som interventionsform?\nEt komparativt ph.d.-projekt om tvangsadoption som intervention og socialpolitisk tiltag i Danmark og Norge skal bidrage til at udvikle ny og kritisk viden. Det forventes, at projektet i et vist omfang inddrager feministisk omsorgsteori. Samtidig forventes det også, at projektet har et selvstændigt, empirisk grundlag. Det kan være policy dokumenter, arkivmateriale, mediedebatter, forarbejder til lovgivning, kvalitative interviews med stakeholders, rapporter og undersøgelser af tvangsadoption, etc.\nDu vil blive indskrevet som ph.d.-studerende ved hhv. Ph.d.-skolen for Samfundsvidenskab og Erhverv og Forskerskole i radikal tverrfaglighet: Ulikheter, Temporaliteter, Eksistenser, Materialiteter.\nPh.d.-skolen for Samfundsvidenskab & Erhverv (ISE) er en aktiv forskerskole. Vi tilbyder kompetenceudvikling og ph.d.-forskning i et multidisciplinært, internationalt og professionelt forskningsmiljø. Den ph.d.-studerende vil blive del af programmet Socialvidenskab. Her studeres de dynamiske processer, der sker mellem folk og institutioner. Du får færdigheder, der gør dig i stand til at analysere sociale og samfundsmæssige problemstillinger og finde løsninger på det moderne samfunds udfordringer.\nDu vil som ph.d.-studerende være tilknyttet forskningsmiljøet Magt, identitet og kritik. Læs mere: https://ruc.dk/doctoral-school-social-sciences-and-business.\nForskerskolen i radikal tverrfaglighet (ITEM) er et tværinstitutionelt samarbejde mellem Senter for kjønnsstudier og Arkeologisk Museum ved UiS. Forskerskolen tilbyder en arena for kritisk grundforskning, som er dedikeret til tværfaglig vidensproduktion og med et stærkt fokus på etisk refleksion. Det er en prioritet for ITEM at sikre et trygt arbejdsmiljø, som er baseret på samarbejde og udveksling. Til hverdag vil den ph.d.-studerende blive tilknyttet det tværfaglige forskningsmiljø ved Senter for kjønnsstudier.\nLæs mere om ITEM: https://www.uis.no/forskning-og-ph-d/ph-d-utdanning/ph-d-program-i-samfunnsvitenskap/forskerskole-i-radikal-tverrfaglighet/\nLæs mere om Senter for kjønnsstudier: https://www.uis.no/forskning-og-ph-d-studier/vi-forsker-paa/samfunn-kultur-og-religion/kjoenn-og-identitet/nettverk-for-kjoennsforskning/\nSe også den norske forskrift om ansættelsesvilkår for stillinger som stipendiat 1-3:\nDu skal have en kandidatgrad eller tilsvarende i samfundsvidenskab. Det er et krav, at du kan læse og forstå dansk og norsk både skriftligt og mundtligt.\nKarakter for specialet og på kandidatuddannelse eller tilsvarende uddannelse skal begge eller hver for sig mindst udgøre 10 eller højere (det som tilsvarer B eller højere i Norge).\nI din projektbeskrivelsen skal indgå overvejelser om relevans, teoretisk rammevalg, metode og etik, samt valg af empirisk materiale.\nOmfanget af din projektbeskrivelsen må ikke overstige 5 sider\nRelevansen af projektet for ph.d.-skolerne\nFor yderligere oplysninger om stillingen venligst kontakt Professor Hanne Marlene Dahl på (+45) 4674 2922 eller hmdahl@ruc.dk. Hvis du har faglige spørgsmål kan du kontakte Professor Lene Myong på (+47) 5183 1509 eller lene.myong@uis.no eller Professor Hanne Marlene Dahl.\nFor tekniske eller administrative spørgsmål bedes du kontakte Ph.d.-koordinator Annika Mogensen på (+45) 4674 3499 annikam@ruc.dk.\nDer er tale om en ansættelse på fuldtid, 37 timer om ugen med reference til:\nPå Roskilde Universitet: Institutleder Peter Kragelund\nPå UiS: dekan Gro Ellen Mathisen\nAnsøgningen skal være på dansk, norsk eller engelsk og indeholde:\nHvis relevant: Dokumentation for eventuel forskningserfaring, erhvervserfaring eller publikationer\nAnsøgningsfristen er 20. maj 2020